open-index/open-wikipedia-markdown huggingface dataset:
匹茲堡大學

**匹茲堡大學**（英文：**University of Pittsburgh**，**PITT**）係喺美國賓夕法尼亞州匹茲堡嘅一間公立大學。

## 校舍

File:Commons Room (Cathedral of Learning) - Pitt - IMG 0463.jpg|thumb|150px|學習大教堂嘅公共休息室
File:ChineseNationalityRoomPitt.jpg|thumb|150px|國際教室之一嘅中國教室
File:HeinzChapelSouth.jpg|thumb|150px|亨氏紀念教堂（*Heinz Memorial Chapel*）
File:Carnegie Museum of Natural History 01.JPG|thumb|150px|卡內基自然歷史博物館
File:Heinz Field Pittsburgh.jpg|thumb|150px|美式橄欖球鋼鐵人隊場
File:Pedro goes to Pittsburgh.jpg|thumb|150px|國家聯盟嘅匹茲堡海盜隊場
File:Duquesne Incline from top.jpg|thumb|150px|Duquesne纜車鐵道
File:HillmanLibraryPitt.jpg|thumb|120px|希爾曼圖書館
File:FrickFineArts.jpg|thumb|buttom|120px|弗里克美術館
File:Allen Hall (University of Pittsburgh).jpg|thumb|120px|天文物理館
File:WPUfromtheCathedral.jpg|thumb|120px|由威廉彼特學生聯合會望去學習教堂

## 拎

*University of Pittsburgh匹茲堡大學
*Pittsburgh Panthers intercollegiate athletics匹茲堡大學
姚湔

**姚湔**（，英文：**Eugene**，國語譯**尤金**）係美國俄勒岡州拎縣嘅一個城市。

## 拎
* City of Eugene
威斯康辛大學麥迪遜分校

**威斯康辛大學麥迪遜分校**（英文：**University of Wisconsin–Madison**，**威大**）係喺美國威斯康辛州嘅一間公立大學。

## 拎
*麥迪臣威斯康臣大學嘅官方網站
催眠

**催眠**（英語：Hypnosis）係一種人類嘅身心狀態，涉及注意力集中（選擇性注意/選擇性注意力不集中假設，英語：selective attention/selective inattention hypothesis，縮寫作 SASI），外圍意識（英語：peripheral awareness）降低，同埋對心理暗示（英語：Suggestion）嘅反應能力增強。

學者之間有解釋催眠同相關現象嘅多種理論。改變狀態（英語：Altered state）理論將催眠視為一種改變嘅心智或恍惚狀態（英語：Trance），以唔同於普通意識狀態嘅意識水平為標誌。 相比之下，非狀態（英語：non-state）理論將催眠視為一種安慰劑效應，重新定義同治療者嘅互動或一種富有想像力嘅角色扮演形式。

## 睇埋

* 催眠治療

## 參考
本能

**本能**（；），又叫**先天行為**，係指動物一出世就識得做嘅行為，唔使靠以往經驗或者學習。

## 睇埋
*習慣
*先驗
*先天知識
*神經反射
搞笑

**搞笑**或**攪笑**（，也叫**幽默**，係使人感到好笑、高興、滑稽的行為舉動或言語，與「風趣」含義相近。儘管這幾乎完全取決於個性，但搞笑程度和方式依賴於地理位置、文化、成熟程度、敎育程度和當時情況。

## 睇埋
*笑話
*喜劇
*惡搞文化
*黑色幽默
*認知
戀母情意結

**戀母情意結**，又叫**伊底帕斯情意結**（**Oedipus complex**），係指男仔傾向鍾意阿媽而仇視阿爸嘅情意結，由心理學家弗洛伊德主張。個英文名嚟自希臘神話嘅伊底帕斯，話佢殺咗阿爸娶咗阿媽。
## 睇埋
*戀父情意結（厄勒克特拉情結）
戀父情意結

**戀父情意結**，又叫**厄勒克特拉情意結**（**Electra complex**），係指女仔傾向鍾意阿爸而仇視阿媽嘅情意結，由心理學家弗洛伊德主張。個英文名嚟自希臘神話嘅厄勒克特拉，話佢為咗幫死鬼阿爸報仇而殺咗阿媽。
## 睇埋
*戀母情意結（伊底帕斯情意結）
恥

**恥**，又叫**羞恥**，係種唔滿意自己嘅負面情感，通常出現喺做咗一啲其他人唔認同或者令人覺得尷尬嘅事。

恥喺粵語又可以叫「**醜**」，譬如問人「知唔知醜」，即係問人覺唔覺得自己羞恥。
核突

**核突**，又叫**醜樣**、**樣衰**，係指一個人或者一樣嘢嘅外觀唔吸引，甚至令人抗拒，同「靚」呢個概念相對。

同靚一樣，啲嘢核唔核突係有些少主觀嘅經驗，亦隨住唔同時代、文化、地方而有差異。

正字嘅寫法有鶻突、骨突等。同樣衰唔同係，後者只形容人同埋個人唔一定醜樣，鶻突則一定符合「醜」。

## 睇埋
*靚
社會心理學

**社會心理學**（）係心理學嘅一門分支，專門研究個人對其他人產生咩嘢思維、感受同行為，同埋個人嘅思維、感受同行為點樣受到其他人嘅影響。
心理治療

**心理治療**係通過心理學嘅專業方式去醫治心理病，改善病人心理健康，通常會由有相關資格嘅精神科醫生去進行。

## 睇埋
*心理干預
成見

**成見**，又叫**定型**、**刻板印象**，係社會心理學術語，指多數人對一啲特定嘅人、事、物有個概括嘅睇法，好多時都唔可以完全代表佢哋真正嘅特質。
愁

**愁**（），又叫**悲哀**（）、**悲傷**（）、**傷心**（）、**難過**（），係種負面情感，通常都係因為經歷一啲唔如意嘅事引起。唔少人（尤其係細路）都會用喊去抒發呢種情感。
多配偶制

**多配偶制**係種婚姻制度，畀人可以有多過一個配偶，可以細分做一夫多妻制同一妻多夫制兩種情況。
1980年嘅中國大陸

爾版係講中國大陸響1980年發生咗咩嘢事。

## 大件事
* 1月1號：北京首都國際機場一號航站樓投入服務。
* 5月17號：中共為劉少奇搞追悼大會。
* 5月18號：中國向南海發射第一個洲際導彈東風-5型洲際彈道導彈成功，射程有9068公里。
* 6月19號：中共宣佈全部響文革畀人批判嘅官員平反。
* 7月1號： 重慶長江大橋完工通車。
* 8月26號：全國人大常委會決定將深圳、珠海、汕頭同廈門做經濟特區。
* 9月10號：趙紫陽接替華國鋒做中國國務院總理。

## 響呢年出世嘅人

## 響呢年死嘅人

## 節慶、風俗習慣
權威

**權威**（**Authority**）係指有獲廣泛承認嘅權力嘅人，又或者喺一個領域入面有獲廣泛承認嘅影響力嘅專家。
恐懼症

**恐懼症**係心理病嘅一個種類，指病人會對某樣嘢會好驚，譬如企喺高處嘅人覺得好驚就係畏高。
畏高

**畏高**，又叫**畏高症**，係種常見嘅恐懼症，當個人企喺高處，就會覺得驚。

畏高某程度上係人嘅一種本能反應，可以避開由高處跌落嚟嘅危險。
天才

**天才**（ ）呢個詞喺科學上冇咩具體定義，大致上係指極具某啲天賦才能嘅人。天才嘅智力同創意都明顯比平凡人高，當中有啲會精通多個領域，有啲就係單一領域嘅專家。

## 概念思考

**天才**一詞通常用嚟形容某個人喺智能、創造力或者天份上嘅表現。不過喺心理學同神經科學—呢兩個領域都有研究人類嘅認知能力—等嘅科學領域之中，呢隻詞並冇廣受接納嘅定義。呢啲領域嘅研究者一般都傾向用可量化嘅指標去探討人類能力嘅差異，譬如係智商測試呀噉，好少可會用**天才**呢啲相對含糊同帶有文化價值判斷嘅概念。

**[[資優]]**喺教育心理學範疇入面，指緊智能明顯高過平均水平嘅人士。喺心理學上，資優通常會透過智商測試嚟定義，例如以智商分數達到 130 以上作為界線。資優者未必一定會被視為天才，但佢哋喺學術、藝術或者其他範疇往往有潛力或者表現較突出。

**[[專家]]**係指喺某啲特定領域當中具備深厚知識或者經驗嘅人。專家未必有特別高嘅智商或者創意，但係佢哋往往喺長期實踐同累積經驗之下，發展出獨特嘅見解同技術層面嘅精熟度。專家通常代表後天學習嘅成果，而天才就好多時會視為先天潛能嘅體現。

**[[自閉學者]]**（對應 ）係指有啲個體雖然喺社交或語言等方面有障礙，甚至智障，但喺某一特定領域，例如數學、音樂、記憶、畫畫等，表現出極高才能。呢種現象有時會稱為**侷限天才**，顯示人類智能喺唔同層面可以出現極端分化。亦可以睇睇雙重特殊同一般智能因素等嘅概念。

## 歷史例子
史上有唔少人都被稱為**天才**。

例如歐拔·愛因斯坦噉，佢係二十世紀最具影響力嘅物理學家之一。佢出名在諗出咗相對論，特別係狹義相對論同廣義相對論，徹底改變人類對時間、空間同能量嘅理解。據講愛因思坦自細就對自然現象充滿好奇，雖然佢喺傳統教育體系下成績唔算突出，但佢擁有強烈嘅思考力同想像力。而佢曾經多次講過，主張想像力緊要過知識。

## 睇埋
*智商
*知識
*創意
*特別興趣
*雙重特殊

## 引咗

## 註釋
罰

**罰**，又叫**懲罰**、**懲戒**，係由權威對人做咗錯事而安排嘅代價，譬如當仔女百厭，父母就可以罰佢哋，希望佢哋知錯。

喺社會上，做咗違反法律嘅事（犯罪）而施行嘅罰，就叫刑或者刑罰。
自豪

**自豪**（**Pride**）係種正面嘅情感，對自身或者自己做嘅事覺得好滿意。

自豪有時又叫做「**驕傲**」，但係呢個詞本嚟嘅意思偏向負面，有傲慢自大嘅意思，只係近代約定俗成之下，詞義慢慢變得比較中性。

## 睇埋
*串
*自戀
*達克效應
羡慕

**羡慕**（**Envy**），負面叫**嫉妒**（粵語又叫**唔抵得**），係種情感，指一個人意識到自己嘅能力或者成就比唔上人哋，希望可以收窄差距。

## 睇埋
*妒忌
成烈嘉措

**成烈嘉措**（西藏話：འཕྲིན་ལས་རྒྱ་མཚོ，），西藏人，係第十二世達賴喇嘛。

## 經歷
成烈嘉措係娘布沃噶章細地方人，**拉魯·彭措才旺**個仔。1858年喺布達拉宮金瓶掣籤，畀人認定係轉世靈童，所以**熱振活佛阿旺益西楚臣堅贊**幫佢剃度，重幫佢起法名。響八歲拜羅桑欽繞旺覺做師父，去受沙彌戒。最後，佢響1873年正式親政，喺佢親政期間，都響同鄰國（錫金、不丹）戰爭嘅時期入面度過。佢喺1875年4月25號神秘咁過身。因為九世至十二世嘅達賴喇嘛都好奇怪咁好早死，所以依家嘅藏學家強烈懷疑係班禪喇嘛殺咗佢哋。

|colspan="3" style="background: #FABE60" |**[[祖古]]嘅轉世傳承**
名譽

**名譽**，又叫**榮譽**、**聲譽**，係一個人喺社會上嘅評價，主要受嗰個人嘅品格同埋對社會嘅貢獻所影響。
## 睇埋
*社會地位
武漢肺炎印度疫情

**武漢肺炎喺印度嘅流行狀況**係講武漢肺炎喺印度嘅爆發情形。截至2021年4月30號，印度夾埋有19,157,094單確診病例，死咗211,835個人 。

## 情況

截至2020年2月28號，印度只有3人確診武漢肺炎，相對偏少，確診者重已經咸不剌好返，速度之快令香港01詫異。

2020年9月7號，印度新增90,802單個案，累積確診個案超越巴西，排世界第二。

2020年12月18號，印度新增26,991單個案，累積確診個案突破1,000萬。

2021年4月22號至5月16號，印度連續25日新增個案達30萬單以上，多度打破單日單國新增個案最多紀錄。其中喺4月30號，印度成爲頭一個喺24個鐘頭內報告超過40萬單新增個案嘅國。5月4號，印度累積確診個案突破2,000萬。

## 攷
武漢肺炎秘魯疫情

**武漢肺炎秘魯疫情**係武漢肺炎喺秘魯嘅爆發情形。截至2021年3月10號，秘魯夾埋有1,387,457單確診病例，死咗48,323個人。

## 情況
2021年5月31日，總理宣布政府更新咗統計病人同死者嘅方式。官方因病死亡人數喺當日就咁突然暴增2.6倍至超過18萬，令秘魯成為人均死亡率最高嘅國家。

## 攷
武漢肺炎加拿大疫情

**武漢肺炎加拿大疫情**係武漢肺炎喺加拿大嘅爆發情形。截至2021年10月26號，加拿大夾埋有1,704,391單確診病例，死咗28,841個人。

## 情況

## 攷
武漢肺炎中國大陸疫情

**武漢肺炎喺中國大陸嘅流行狀況**，係講武漢肺炎喺中國大陸嘅爆發情形。根據世界衛生組織官網報告，去到2022年4月1號，中國大陸夾埋有909,723單確診病例，死咗13,316個人。

## 情況
### 清零政策爭議
去到2021年中後期，由於經濟問題考慮，有啲國家選擇『同病毒共存』嘅防疫手段，但中國仍然堅持清零。喺揚州有教書先生响社交平台出Post，建議揚州試辦同病毒共存，降低封控措施強度，雖然只係政策討論，但結果就被警方以「發布涉疫情不當言論，造成不良社會影響」為由，行政拘留15日。

### 走出疫情
响2023年2月16號嘅中共中央政治局常委會入便，官方宣布：中國已經成功抗擊武肺大流行。

## 攷
武漢肺炎沙地阿拉伯疫情

**武漢肺炎喺沙特阿拉伯嘅流行狀況**係講武漢肺炎喺沙地阿拉伯嘅爆發情形。截至2020年12月18號，沙特阿拉伯夾埋有360,516單確診病例，死咗6,091個人。

## 攷
武漢肺炎智利疫情

**武漢肺炎智利疫情**係武漢肺炎喺智利嘅爆發情形。截至2021年3月10號，智利夾埋有867,949單確診病例，死咗21,206個人。

## 情況

## 攷
武漢肺炎巴西疫情

**武漢肺炎喺巴西嘅流行狀況**係講武漢肺炎喺巴西嘅爆發情形。截至2020年11月28號，巴西夾埋有6,290,272單確診病例，係繼美國之後第二多，死咗172,561個人。到2020年7月7號連總統波索拿諾都宣佈染疫。

## 情況

## 攷
武漢肺炎墨西哥疫情

**武漢肺炎墨西哥疫情**係武漢肺炎喺墨西哥嘅爆發情形。截至2021年10月26號，墨西哥夾埋有3,788,986單確診病例，死咗286,888個人。

## 情況

## 攷
MATLAB

**MATLAB**(Matrix Laboratory，矩陣實驗室) 係一款由美國 The MathWorks 公司出品的商業數學軟件。

## 基礎
## AI 應用
以下係一段用 MATLAB 寫嘅簡單前饋神經網絡嘅源碼：


```matlab
function m = neural()
[Attributes, Classifications] = mendez; % 由「mendez」嗰度攞數據，「mendez」係個檔案嘅名。
n = 2.6; % 設個變數做學習率。
nbrOfNodes = 8;
nbrOfEpochs = 800;

% 設矩陣嚟代表啲權重。
W = rand(nbrOfNodes, length(Attributes(1,:)));
U = rand(length(Classifications(1,:)),nbrOfNodes);

m = 0; figure; hold on; e = size(Attributes);

% 係噉 run 若干次。
while m < nbrOfEpochs

    % m 用嚟數住喺第幾個 loop。
    m = m + 1;
    
        for i=1:e(1)
        % 由數據嗰度攞輸入。
            I = Attributes(i,:).';
            D = Classifications(i,:).';
    
        % 根據輸入同權重計吓個神經網絡俾啲乜嘢輸出。
            H = f(W*I);
            O = f(U*H);
   
        % 計誤差值。
            delta_i = O.*(1-O).*(D-O);
    
        % 計前面嗰層嘅誤差值。
            delta_j = H.*(1-H).*(U.'*delta_i);
   
        % 根據誤差值調較吓啲權重。
            U = U + n.*delta_i*(H.');
            W = W + n.*delta_j*(I.');
        end
   
        RMS_Err = 0;
   
        % 計 RMS 誤差值。
        for i=1:e(1)
            D = Classifications(i,:).';
            I = Attributes(i,:).';
            RMS_Err = RMS_Err + norm(D-f(U*f(W*I)),2);
        end
        
        y = RMS_Err/e(1);
        plot(m,log(y),'*'); % 畫幅圖展示 RMS 誤差值點樣隨住學習次數演變；結果通常會係個誤差隨時間變細。
        
end
        
function x = f(x)
x = 1./(1+exp(-x));
```


呢個網絡用嘅學習屬於監督式學習。

## 攷
南門

**南門**，唐字，可指：

通名講南面嘅門。古時城設門，南便嘅門都可以叫南門。

## 天文
*南門 (星官)，唐人星官，喺庫樓之南。
*亢 (星官)，四星中間二星，史記天官書叫南門。
*井 (星官)，星官。晉書天文志叫佢做天之南門。

## 姓氏
*南門氏，姓氏
海 (搞清楚)

**[[海]]**通常指裝住大量鹹水嘅地形，亦可以指：
*古代亦可指大嘅淡水湖
*海氏，姓氏
東門

**東門**可以係： 
*東門鎮，中國廣西崇左扶綏一個鎮
*東門商業區，中國廣東深圳一個商業區
*東門街道，多處
*東門氏，姓氏
年 (搞清楚)

**[[年]]**通常指地球圍住太陽公轉成個圈嘅時間單位，亦可以指：
*年獸，怪獸
*年氏，姓氏
時興

**時興**（**fashion**），又叫**時尚**、**潮流**，係特定時間興嘅起嘅美學表達，好多人會跟風，當中最常見嘅係講時興嘅衫，亦即係時裝。
三K黨

**三K黨**（**Ku Klux Klan**，又叫**KKK**）係美國種族主義組織，起源自美國內戰打輸美利堅聯盟國支持者，認為白人最好的人種。
國際刑事法院

**國際刑事法院**（**International Criminal Court**）係個國際組織，專門審議滅絕種族罪、危害人類罪、戰爭罪、侵略罪，2002年成立，設喺荷蘭海牙。
愛 (搞清楚)

**[[愛]]**通常指人嘅感覺，亦可以指：
*愛 (佛教)，佛教十二因緣之一
*愛爾蘭
*愛氏，姓氏
鐵娘子樂隊

**鐵娘子樂隊**（**Iron Maiden**），又叫**鐵娘子樂團**，係英國重金屬樂隊，1975年喺倫敦出道。
神權政治

**神權政治**係用宗教信仰做政治主導嘅政治制度，嚮呢個政治模式，某个所謂嘅神明畀人視作最高權威，國家元首係呢位神明嚮人界嘅代理人，擁有神明嘅指示。現代社會入面，主要係指奉行伊斯蘭教法嘅伊斯蘭國。
理論

**理論**（參見），又叫**學說**，係指有系統（唔同命題之間有固定嘅邏輯關係）、對某啲特定現象作出嘅抽象化思考。

## 科學應用

## 睇埋
*模型
*科學
*象牙塔
六日戰爭

**六日戰爭** (；，)，又可以叫做**第三次中東戰爭**，係一次以色列同埋阿拉伯國家之間，喺1967年6月打過嘅一場仗。

## 歷史
### 背景
中東國家自從喺第一次中東戰爭之後簽過1949年停火協議之後，衝突一直都冇走過。喺1956年，地區嘅衝突曾經搞到過蘇彝士運河危機。當時，以色列同埃及因為行船嘅問題而爆發過場仗。之後，聯合國喺嗰度派咗維和部隊嚟看住情況，避免大家再嚟過。不過，大家到1966年又開始出問題。

喺1966年11月，巴勒斯坦解放組織曾經對過以色列嘅軍人放地雷，搞到3個人死。之後，以色列軍隊就攻擊咗約旦控制嘅西岸地區嘅鎮做報復。事後，聯合國大會通過咗決議批評以色列嘅做法，全部常任理事國都一致投咗票同意。同時，約旦嚴埃及縮骨得濟，話佢哋係「匿埋喺聯合國嘅褲浪底」度。

到1967年4月，以色列繼續講明佢嘅立場：埃及如果再好似蘇彝士運河危機嗰陣咁，封鎖以色列喺嘅行船，就會係打仗理由。不過到5月尾，埃及總統納薩照封，同時開始軍隊嘅動員，又趕走哂啲聯合國嘅人，似乎準備打仗。

### 打仗
喺1967年6月5號，喺聯合國嘅人員走緊嘅時候，以色列開始咗先發制人戰，用飛彈打中咗埃及嘅好多軍事基地同物資，六日戰爭正式爆發。埃及嘅軍隊似乎畀呢次襲擊嚇到甩哂轆，因為佢好多嘅軍事設備都已經炸咗，而以色列就一路都有制空權。同時間，以色列喺陸地發動入侵，打入埃及控制嘅加沙走廊同埋西奈半島。經過一啲内部阻力之後，埃及總統納薩屙打全部軍事人員同裝備由個半島度撤退。到6日之後，以色列已經完全控制哂成個半島。喺開戰之前一個禮拜，雖然約旦同埃及簽咗軍事協議，不過就冇好重手咁打以色列，只係攻擊下，希望拖慢以色列嘅進度。到第5日，敘利亞亦加入咗場仗，有份炸下以色列北面嘅軍事裝備。

喺6月8號，埃及同約旦已經肯停火，而敘利亞到9號亦都一樣話肯。佢哋最終喺11號同以色列簽咗停火協議，場仗喺6日之内已經打完。以色列損失咗唔夠1,000人，不過阿拉伯國家就損失咗超過2萬人。軍事以外，有20位以色列平民、15位聯合國人員、34位美國軍人、同埋17位蘇聯軍人喺場仗入面過身。

### 結果
到打完仗之後，以色列將自己控制嘅範圍擴大咗一倍：由埃及攞咗加沙走廊同西奈半島、由約旦攞咗西岸地區、同埋由敘利亞攞咗戈蘭高地。同時，總共有大約28.5–32萬位巴勒斯坦人同埋10萬位敘利亞人因為打仗嘅緣故而流離失所。

喺打仗之後，納薩曾經因為打輸仗而辭職，不過後尾又做返埃及總統。埃及自從呢件事之後，就閂咗蘇彝士運河，搞到1970年同埋1973年出現全球嘅能源同石油嘅短缺。

## 註

## 攷

## 文獻

類:以色列戰爭
類:1967年
類:中東史
1981年嘅中國大陸

爾版係講中國大陸響1981年發生咗咩嘢事。

## 大件事
* 1月25號：林彪、江青集團案結案。
*6月27號：中共通過《關於開國以嚟黨的嘅若干歷史問題嘅決議》，正式咁否定文革，重話前主席毛澤東要為爾場運動負上最大嘅責任。
*8月26號：當時嘅主席鄧小平第一次提出「一國兩制」。
*10月10號：中共紀念辛亥革命嘅「和平統一」，而胡耀邦就叫班國民黨政軍領導人「不如返大陸同故鄉睇下」。

## 響呢年出世嘅人

## 響呢年死嘅人

## 節慶、風俗習慣
谷粟

**谷粟**（；；；），係中國編曲人。

## 經歷
佢喺《我是歌手》第三季為胡彥斌、韓紅編曲。同年，都喺蒙面歌王為許茹芸、沙寶亮、李克勤編曲。佢喺《我是歌手》第四季嘅2016雙年巔峰會為胡彥斌編曲。佢喺《歌手2018》為蘇詩丁編曲。佢喺《歌手2019》為劉歡編曲。佢喺《歌手·當打之年》為吉克雋逸編曲。佢負責過胡彥斌《高貴與卑微》嘅編曲部分。

## 參考

## 出面網頁
*
BF

**BF**可以係：
*布基納法索，西非一個國
**.bf，布基納法索嘅國家域名
*男朋友（Boyfriend）嘅簡稱
*老友（Best friend）嘅簡稱
寶藏

**寶藏**係一大堆財富，一路被收埋響一笪地方，好多時都係由大賊或者海賊留低。
## 睇埋
*藏寶
*藏寶圖
*尋寶
*國寶
渾天儀

**渾天儀**係種測定天體位置嘅儀器，古代中國同古希臘都有。主要構造係有幾個代表赤道、黃道、子午圈嘅金屬圈，同埋好多個代表天體嘅金屬球，中心係地球或者太陽。
撈仔 (音樂人)

**撈仔**（；；），本名**吳立群**，係編曲人、結他手。佢攞過第25屆中國電影金雞獎「最佳提名」。

## 經歷
2014年，憑住喺《全能星戰》嘅編曲攞到第19屆亞洲電視大獎「最佳音樂」。佢做過《中國好歌曲》第一季、《讓世界聽見》、《完美星開幕》、《耳畔中國》、《跨界歌王》第一季同第二季嘅音樂總監。

佢喺《我是歌手》第一季為陳明編曲。佢喺《我是歌手》第二季為滿文軍編曲。佢喺《我是歌手》第三季為孫楠編曲。佢喺《歌手2018》為霍尊編曲。佢喺《歌手2019》為劉歡編曲。

## 參考

## 出面網頁
*

類:中國音樂製作人
MR

**MR**可以係：
*先生 (稱謂)，英文簡寫 Mr.，法文以前簡寫 Mr（而今簡寫 M.）
*Mr.，香港樂隊
*毛里塔尼亞，西非一個國
**.mr，毛里塔尼亞嘅國家域名
*混合實境（）
*3月，加拿大月份簡寫
邁倫·斯科爾斯

**邁倫·沙繆·斯科爾斯**（，）係美國經濟學家。

## 個人榮譽
* 諾貝爾經濟學獎（1997年）
* 香港城市大學榮譽文學博士（2013年）

## 攷

類:美國經濟學家
類:諾貝爾經濟學獎得主
類:香港城市大學榮譽博士
類:芝加哥大學舊生
粒子系統

**粒子系統**係用嚟整**粒子效果**嘅電腦圖像演算法。喺電腦圖像上，呢類演算法可以攞嚟製作煙、雲或者火焰等一嚿嚿望落有啲朦嘅嘢（好似由一大柞郁緊嘅粒子組成－粒子效果）嘅視覺效果。

## 基礎
粒子系統嘅虛擬碼可以噉想像：


```arduino
void setup() { // 設定個背景
  size(640,360);
  ps = new ParticleSystem(); // 系統有若干粒「粒子」。
}
 
void draw() {
  background(255); // foreach 粒子，計佢跟住落嚟會點郁。
  ps.run();
}
```

一大堆噉嘅「粒子」遠睇一齊郁，望落會似一大團朦朦哋嘅「雲霧」所以呢種演算法可以攞嚟模擬霧、煙或者火焰等嘅現象嘅外形。而啲「粒子」比較大、冇咁朦嘅粒子系統，就成日會用嚟整一啲數量大、件件都一樣樣嘅物品，譬如係頭髮或者草呀噉。
## 睇埋
*電腦圖像
*電子遊戲
*個體為本模型

## 引咗
陳耀全

**陳耀全**（，）係無綫電視監製。佢喺1984年加入亞洲電視，1995年轉投無綫電視。

## 出面網頁
* 
* 
*
社會帝國主義

**社會帝國主義**（**Social imperialism**）係指打住社會主義旗號嘅帝國主義，由中華人民共和國首先提出，用嚟批評蘇聯。

1956年，蘇聯領導人赫魯曉夫大肆批評前領導人史太林，開始同中華人民共和國關係惡化。1968年，由蘇聯帶頭嘅華沙公約組織入侵捷克斯洛伐克，中華人民共和國認為蘇聯嚴重偏離咗社會主義路線，變咗新嘅帝國主義力量，所以就叫佢「蘇聯修正主義」（簡稱「蘇修」）同埋「社會帝國主義」，到1978年鄧小平正式做咗中華人民共和國領導人之後，先至唔再噉稱呼。

1974年，鄧小平代表已經攞到中國代表權嘅中華人民共和國，喺聯合國大會演講，佢話：如果中國有朝一日變咗色，變做一個超級大國，又喺世界蝦蝦霸霸，周圍恰人哋、侵略人哋、剝削人哋，噉世界人民就應該幫中國扣返頂「社會帝國主義」嘅帽，應該踢爆佢、反對佢，同埋同中國人民一齊打倒佢。
宋嘉澍家族

**宋嘉澍家族**係清朝後期到民國嘅政治大家族，又叫**宋家皇朝**，同蔣中正家族、孫中山家族關係密切。

創辦人宋嘉澍原名韓教準，只不過係因為做咗人地契仔先至改姓宋。

## 家族歷代成員

* 前二十九代祖先：韓琦
* 前二十三代祖先：韓顯卿
* 宋嘉澍家族第一代：韓鴻翼
* 宋嘉澍家族第二代：韓政准、宋嘉澍、韓致准
* 宋嘉澍家族第三代：宋靄齡、宋慶齡、宋子文、宋美齡、宋子良、宋子安（宋嘉澍出）
* 宋嘉澍家族第四代：宋瓊頤、宋曼頤、宋瑞頤（宋子文出）、宋伯熊、宋仲虎（宋子安出）、宋慶怡（宋子良出）
* 宋嘉澍家族第五代：宋元慈、宋元孝（宋仲虎出）。
鍾凱琪

**鍾凱琪**（，），係香港女演員，而家係無綫電視特約演員，憑住處境劇《愛·回家之開心速遞》嘅角色「池美麗」出名。
徐梓耀

**徐梓耀**（，），香港電影導演、編劇，香港男演員徐少強嘅大仔。 徐梓耀曾經係李奧貝納廣告Leo Burnett Worldwide、麥肯廣告McCann Erickson等國際廣告機構擔任創作總監、美術、數碼設計等職務。2012年開始參與影視製作，導演同埋編劇嘅電影包括《曾經擁有》、《YOLO》、《假冒女團》仲有ViuTV劇集《地產仔》等等。

## 電影

## 劇集

## 網絡電影 / 短片

## 註釋

## 參考來源

## 外部連結
* 
* 
* 
* 
*
顏仟汶

**顏仟汶**（，），用過藝名**亦羚**，係香港女演員，而家係無綫電視特約演員。佢1989年喺第15期無綫電視藝員訓練班畢業，先後做過無綫電視藝員同亞洲電視藝員，之後亦拍過唔少電影。

佢曾經參與公開聯署支持北京未經諮詢或香港人同意，強行訂立嘅《港版國安法》。

## 出面網頁

## 參考來源
名偵探柯南：往天國的倒數計時

**名偵探柯南：往天國的倒數計時**（日文：名探偵コナン 天国へのカウントダウン  英文：*Detective Conan: Count Down to Heaven*）係名偵探柯南第五部劇場版，片長99分鐘，監督係兒玉兼嗣，編劇係古內一成，主題曲係由倉木麻衣唱嘅《Always》，響2001年4月21號上映，票房有29億左右。

## 主要角色

## 攷
中佬唔易做

《**中佬唔易做**》（**Midlife Crisis**）係香港電視娛樂製作嘅真人騷節目，2020年6月4號到6月19號逢禮拜一到五22:30-23:00喺ViuTV播。節目搵咗六位中年男藝人麥長青、張松枝、古明華、敖嘉年、袁富華同艾威（除咗袁之外其餘五位都曾經係無綫電視藝員），體驗另一個行業嘅工作。

## 每集一覽

## 出面網頁
*ViuTV：中佬唔易做

## 電視節目變遷
伊雷娜約里奧居里

**伊雷娜約里奧居里**（**Irène Joliot-Curie**，）係法國原子物理學家，居里夫人大女，亦係1935年諾貝爾化學獎得主。

## 出面網頁
旺加里馬塔伊

**旺加里馬塔伊**（**Wangari Maathai**，），係肯雅社會運動家，亦係2004年諾貝爾和平獎得主。
希林伊巴迪

**希林伊巴迪**（**Shirin Ebadi**，），係伊朗社會運動家，亦係2003年諾貝爾和平獎得主。
焦蘇埃卡爾杜奇

**焦蘇埃卡爾杜奇**（**Giosuè Carducci**，），係意大利詩人，亦係1906年諾貝爾文學獎得主。
阿卜杜拉居爾

**阿卜杜拉居爾**（**Abdullah Gül**，）係土耳其前總統，2007年到2014年在職。

## 出面網頁
坐牛

**坐牛**（**Sitting Bull**，）係美國土著拉科塔族領袖，1845年開始做酋長，1881年向美國投降，1890年畀美國差人射殺。

## 出面網頁
恰卡

**恰卡**（**Shaka**，）係非洲祖魯王國開國國王，1816年到1828年在位。

## 出面網頁

類:君主
格拉齊亞黛萊達

**格拉齊亞黛萊達**（**Grazia Deledda**，），係意大利作家，亦係1926年諾貝爾文學獎得主。
巴列維國王

**巴列維國王**，全名**穆罕默德-禮薩·巴列維**（**Mohammad Reza Pahlavi**，），係伊朗巴列維王朝末代沙王，禮薩汗個仔，1941年到1979年在位。
海因里希希姆萊

**海因里希希姆萊**（**Heinrich Himmler**，），係納粹德國黨衛隊首領，亦係猶太人大屠殺嘅主要搞手。
修昔底德

**修昔底德**（**Thucydides**，），係古希臘史學家同思想家，出名作品有記載斯巴達同雅典之間戰爭嘅《伯羅奔尼撒戰爭史》。
## 睇埋
*修昔底德陷阱
拉馬努金

**拉馬努金**（**Rāmāṉujan**，）係印度數學家，對數學分析、數論、級數、無窮分數領域都有唔少貢獻。

## 出面網頁
厄斯特

**厄斯特**（**Hans Christian Ørsted**，），係丹麥物理學家同化學家，發現電力同磁力嘅關係，亦發現鋁元素。

厄斯特喺一個藥劑師家庭長大，順理成章佢大學讀醫科，但係畢業之後佢走咗去哥本哈根大學做物理學教授，研究電學。喺一次講學實驗，佢接通電流嗰陣見到針頭郁咗，於是佢繼續研究，證實電同磁係有關係，而且可以轉化，即係電磁效應。佢公布實驗成果之後，立即引嚟科學家注意，只係一個月，安德烈瑪麗安培就發表安培定則，跟住阿拉果（François Jean Arago）發明電磁鐵，施魏格（Christoph Schweigger）發明電流計。

## 參考
西貝流士

**西貝流士**（**Jean Sibelius**，）係芬蘭作曲家，亦係晚期浪漫主義音樂嘅其中一位代表。佢公認係芬蘭最偉大嘅作曲家，佢嘅音樂，喺爭取由俄羅斯獨立嘅時候，為芬蘭建立民族認同。

## 出面網頁

類:芬蘭作曲家
安東尼奧·葛蘭西

**安東尼奧·葛蘭西**（**Antonio Gramsci**，）係意大利共產主義思想家，創辦意大利共產黨。
救世軍

**救世軍**（）係一間國際基督教教會同慈善組織，以軍隊形式作為架構同行政方針，致力於塑造生命、關懷社群同造就信徒。致力扶助社會上有需要嘅人；並因着神嘅愛，積極回應社會需要，向身處喺危難同天災之中受影響嘅人提供援助。

## 歷史
救世軍嘅起源追溯至1865年，當時身為倫敦循道會牧師嘅卜維廉，為咗向倫敦貧民區嘅貧困、無家可歸、飢餓同被遺棄嘅人傳揚基督嘅福音，就放棄咗循道會舒適嘅講壇，進入人群之中傳道。

卜維廉原本打算安排呢啲初信嘅教徒喺各教會參與聚會，但係佢漸漸意識到當時恆常出席教會聚會嘅人並唔適應同呢班衣衫襤褸嘅窮人一齊崇拜，而呢班新信徒亦對進入教會覺得唔方便。有見及此，卜維廉就喺英國倫敦東部嘅貧民區創立東倫敦基督徒佈道團，並喺帳蓬、劇院、禮堂甚至戶外地方舉行聚會，又向嗰啲飢餓嘅、無家可歸、貧困嘅人提供幫助。1867年，卜維廉只有10名全職同工，但到咗1874年，基督徒佈道團已經有多達1,000名義工同埋42名傳道人。卜維廉被追隨者稱為「大將」，福音事工迅速由倫敦東陲擴展至鄰近城市。

「救世軍」呢個名嘅由來源於卜維廉喺1878年嘅基督徒會年報當中，讀到一句「基督徒佈道團係一支志願軍隊」。佢就將「志願軍」刪去，再寫上「救世軍」呢個詞，「救世軍」呢個名自此被採用，之後更成為整個組織嘅事工基石。信徒成為救世軍軍兵，而家亦為救世軍人。整支「軍隊」配備制服、旗幟、銅管樂隊、軍歌。

卜維廉同佢老婆以及其他軍官以福音事工同社會服務事工嘅雙重路線，竭力擴展神嘅國度。發展至今，救世軍已經遍及全球131個國家同地區，並奉耶穌嘅名喺冇分彼此嘅原之下幫助有需要嘅人。

## 特色
「救世軍」喺世界各地成立，並且將工作區域稱為「軍區」，一般會堂為「部隊」，駐堂牧師為「軍官」，加入軍中嘅基督徒為「軍兵」，佈道為「戰役」，加入教會為「募兵」，信主公開嘅誓約告白為「軍兵戰條」，以軍事術語同組織來處理行政事務而成為救世軍嘅特色，享有「以愛心代替槍砲嘅軍隊」嘅美譽。

## 工作範圍
*傳揚福音
*支援困難中嘅家庭
*關懷弱勢長者
*啟迪兒童同青少年
*扶持殘障人士
*扶助邊緣社群
*救援災民

## 國際使命宣言
救世軍係一個國際性組織，係基督教普世教會之一。信仰係基於聖經，服務係源於神嘅愛，使命係傳揚耶穌基督嘅福音，並奉佢嘅名喺冇分彼此嘅原則之下去滿足有需要嘅人。

### 港澳軍區使命
*傳揚耶穌基督嘅福音，為基督贏取靈魂
*促進同鼓勵靈命發展，讓每個人都能夠經歷整全生命
*無分彼此噉服侍受苦嘅人，愛嗰啲唔被愛嘅，親近孤單嘅人，擁抱受排擠嘅人

## 出面網頁
* 救世軍官方網站（國際）
* 救世軍官方網站（英國）
* 救世軍官方網站（香港）
* 救世軍官方網站（台灣）

## 參考
比魯尼

**比魯尼**（**Al-Biruni**，），係波斯學者，有研究數學、天文學、物理學、醫學同歷史。
諸葛漫

**諸葛漫**（**Ghil'ad Zuckermann**，），係當代以色列語言學家，主要研究語言接觸同詞彙學。
基斯杜化龐馬

**基斯杜化龐馬**（**Christopher Plummer**，）係加拿大演員，2011年憑電影《基爸愛留情》攞奧斯卡金像獎最佳男配角獎。
名偵探柯南：貝克街的亡靈

**名偵探柯南：貝克街的亡靈**（）係名偵探柯南第六部劇場版，全長107分鐘，監督係兒玉兼嗣，編劇係野澤尚，主題曲係由B'z唱嘅《Everlasting》，響2002年4月20號上映，票房有34億。

## 口碑
爾套劇場版嘅票房響當年係全日本第一高，又都係柯南第一個超過一千萬人睇嘅劇場版，爾兩個紀錄重保持咗七年，直至到響2009年上映嘅第十三部劇場版《名偵探柯南：漆黑的追跡者》先至畀打破。響日本市民覺得最好睇嘅柯南二十三部劇場版排名入面排第一，畀叫做「柯南史上最好嘅傑作」，同名偵探柯南：瞳孔中的暗殺者雙第一。

## 攷
元卓集團

**元卓集團**（）係香港一個連鎖飲食集團，由資深傳媒人蕭若元個女蕭瑤瑤管理，亦係黃色經濟圈入面比較出名嘅連鎖食肆。

人民超市 及時代冰室業務已轉手 

## 旗下品牌
***時代冰室**：港式茶餐廳，7間分店
***紅米**：港式餐廳，3間分店
***神燈燒**：日式燒肉放題餐廳，1間分店
***拾元店**：兩餸飯外賣舖，2間分店

## 參考

## 出面網頁
*
*
*
*
蕭若元

**蕭若元**（，）係香港傳媒人，人稱「蕭才子」。

佢早年做過新聞主播同節目主持，之後轉行做編劇，1992年更憑電影《跛豪》同麥當雄一齊攞香港電影金像獎最佳編劇。佢而家主要喺網上做時事評論員，同埋搞下唔同生意，包括財務公司易還財務，同埋飲業食務元卓集團。佢個仔蕭定一亦參與電影製作行業。2019年，蕭若元移居台灣。佢現時係知名時事評論員，經Youtube、Patreon同Clubhouse發布影片同錄音，有時又會用嗰啲平台同觀眾及聽眾即時對談。

## 「神燈」
蕭若元為網民熟知嘅一大特色，就係佢被戲稱「神燈」嘅能力，多數喺佢平台所談及對時事嘅估計，都會以反效果呈現返。經常畀網民用「燒山」一稱恥笑，仲成日有「燒山好嘢」哩句出現，意思啫係蕭又估錯或者係網民祈求佢講嘅嘢同現實相反。

蕭若元清楚知道網民對「神燈」嘅嘲笑，喺佢嘅 Twitter，網民曾經問佢可唔可以祈求中印兩國唔會打仗（為求「燈」中有反效果），蕭風趣回答「我知你想做乜」。

蕭亦會睇連登，有連登網民話蕭嘅 Twitter 唔係自己出帖文，蕭喺 Twitter 隨即反駁叫連登網民下次佢錄音坐定定聽晒佢。

2019年雙十一三罷當日發生黑衫蒙面示威者向持唔同意見嘅57歲男子淋潑易燃液體再放火燒人嘅。蕭若元話單嘢「係假嘅、係拍戲嘅」，話被燒男子係特技演員，身上搽咗拍戲用嘅易燃物先至會瞬間着火，被淋嘅液體係道具先至好快就熄，並指稱被燒男子收咗200萬港幣報酬後製造輿論。其後醫院管理局發聲明確認傷者已被威爾斯親王醫院收治，情況危殆。

## 攷
基督少年軍

**基督少年軍**（）係一個基督教青少年制服團體，1883年喺蘇格蘭創立，而家喺世界各地都設有分支。

## 起源
基督少年軍源自英國，係歷史上第一個青少年制服組織，創辦人威廉‧亞歷山大‧史勿夫爵士喺年輕嘅時候係教會嘅一位主日學老師。佢覺得傳統嘅主日學模式難以滿足少年人嘅好奇心同好動嘅個性，所以善用佢義勇軍人嘅背景，將團隊精神同軍事紀律融合喺宗教活動之中，以更多元化嘅方式教育少年人。史勿夫爵士喺1883年10月4號召集咗大概60位少年人，喺格拉斯哥嘅學院自由教會舉行集隊儀式。時至今日，基督少年軍已經成為國際性宣教運動，喺世界各地約大概有60多個國家有基督少年軍組織嘅成立。

## 世界性發展
基督少年軍喺1883年創立，1887年傳到美國，1889年傳到加拿大，1891年傳到澳洲，1889年傳到南非。基督少年軍嘅概念亦被唔少歐洲國家採納，尤其是喺北歐、丹麥、瑞典、芬蘭等亦有成立類似基督少年軍嘅組織。但係直至1950至1960年代，基督少年軍嘅世界性發展先算係最大，分隊紛紛喺太平洋島嶼、東亞洲、非洲、加勒比海等一帶陸續成立。基督少年軍亦喺1959年喺香港成立第一支分隊。基督少年軍遍佈世界超過五十多個國家，成員差唔多有五十萬。

## 睇埋
*基督女少年軍

## 參考
基督女少年軍

**基督女少年軍**（）係一個國際性基督教女性青少年制服團體，1893年喺愛爾蘭創立，分會遍佈七十幾個國家。

## 歷史
基督女少年軍係由以下三個組織喺1964年合併而成：
#「女少年軍」（The Girls’ Brigade）1893年喺愛爾蘭成立。
#「少女輔導隊」（The Girls’ Guildry）1900年喺蘇格蘭成立。
#「女生命軍」（The Girls’ Life Brigade）1902年喺英格蘭成立。

## 宗旨
幫助少女建立自律、虔誠同責任感嘅品格，體現豐盛生命嘅真義、並成為基督嘅跟隨者。找尋、事奉同跟隨主。以基督信仰為基礎，藉制服團隊嘅訓練，培育女性良好品格，成為領袖，服事人群，見證基督嘅愛。

## 組織
1968年6月，基督女少年軍太平洋議會、大西洋議會同19個會員國喺倫敦成立基督女少年軍國際議會。現時每隔四年舉行會議一次。國際議會嘅會長、副會長、秘書、司庫由各地基督女少年軍會員國推選，任期為四年。基督女少年軍喺1997年改組，劃分五大區域團契，包括「亞洲區域團契」、「歐洲區域團契」、「非洲區域團契」、「加勒比海及美洲區域團契」和「太平洋區域團契」、共同拓展宣教運動。

## 國際議會成立目的
*喺世界各地成立基督女少年軍推展基督女少年軍運動。
*保護同支持世界各國嘅基督女少年軍。
*協助同加強各國基督女少年嘅聯繫。

## 睇埋
*基督少年軍

## 出面網頁
* 基督女少年軍（國際）
* 基督女少年軍（香港）
恐怖真相

《**恐怖真相**》（）係香港電視廣播有限公司嘅資訊節目，喺2020年5月25號到5月29號香港時間禮拜一到五22:30到23:00喺翡翠台播。節目由岑杏賢、郭田葰主持，講解日常生活各種健康危機。

## 每集內容

## 出面網頁
*恐怖真相 - 主頁 - tvb.com

## 電視節目變遷
江志強

**江志強**（ ，）係香港企業家同電影製片人，安樂影片總裁。

江志強1951年喺香港出世，老頭係香港早期電影發行人江祖貽。1980年代初由加拿大返香港接手安樂，將旗下嘅百老匯院線發展成爲全香港最大連鎖式院線。1990年代開始參與電影製作，並致力向國際影壇推廣華語電影，先後發行《臥虎藏龍》、《英雄》、《十面埋伏》等電影。
## 政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

## 部分公職

* 中國電影家協會會員

## 個人榮譽
* 《時代》「亞洲英雄」之一（2005年）
* 《荷里活記者》十大「最富創造力嘅製片人」之一（2006年）
* 香港演藝學院榮譽博士（2007年）

## 攷

## 出面網頁
* 
* 
* 

類:電影監製
類:香港電影人

類:香港演藝學院榮譽博士
志強
毛俊輝

**毛俊輝**（，），人稱「毛SIR」，係香港導演、演員、香港親中陣營政治人，上海出世。

## 個人榮譽
* 五屆香港戲劇協會香港舞台劇獎「最佳導演獎」
* 兩屆香港戲劇協會香港舞台劇獎最佳男主角（悲劇／正劇）
* 香港藝術家聯盟「藝術家年獎1999」（舞台導演獎）
* 銅紫荊星章（2004年）
* 香港演藝學院榮譽院士（2005年）
* 香港浸會大學榮譽大學院士（2007年）
* 香港演藝學院榮譽博士（2014年）
* 2016「傑出藝術貢獻獎」（2017年頒）
*香港再出發大聯盟發起人

## 屋企
毛俊輝同女歌手胡美儀喺2004年6月21號喺美國註冊結婚。

## 部分公職

* 中國戲劇家協會顧問

## 選舉經歷
喺2021年9月，佢經指定團體提名(中國文學藝術界聯合會香港會員總會有限公司)成為香港特别行政區選舉委員會體育、演藝、文化及出版界委員。之後佢喺李家超無提政綱嘅情況下，有份提名李家超參與2022年香港行政長官選舉。

## 攷

## 出面網頁
* 
* 
* 
類:香港建制派人士
類:香港導演
類:香港舞臺劇演員
類:香港演藝學院榮譽博士
類:香港浸會大學榮譽大學院士
類:香港演藝學院榮譽院士
類:香港浸會大學舊生
俊輝
強化敏感度理論

**強化敏感度理論**（**reinforcement sensitivity theory**，簡稱「**RST**」）係一個喺廿世紀尾興起，描述性格嘅心理學理論。
## 概論

研究 RST 嘅心理學家喺實驗室入面做咗觀察，睇大家鼠等動物喺遇到唔同事物嗰陣有點樣嘅行為，然後仲做咗神經成像睇吓呢啲行為由邊啲腦區主宰。根據 RST 研究得出嘅結果，一隻動物嘅腦有三個重要系統：
***行為趨近系統**（behavioral approach system，BAS）：呢個系統會對表示強化（簡單講，就係嘢食或者同伴等令隻動物開心嘅嘢）嘅刺激有反應，一旦啟動就會傾向令隻動物行埋去向個刺激嗰度（趨近行為）；可以睇埋犒賞系統。
***戰鬥定逃走系統**（fight-flight system，FFS）：呢個系統會對表示懲罰（簡單講，就係獵食者等有危險嘅嘢）嘅刺激有反應，一旦啟動就會引致戰鬥定逃走反應，令隻動物進入恐懼等能夠幫佢避開危險嘅情緒狀態（例：一個覺得驚嘅人會心跳加速，而呢點令佢更加能夠快速奔跑）；
***行為壓抑系統**（behavioral inhibition system，BIS）：呢個系統會對一啲**唔明確**嘅刺激有反應，反映咗 BAS 同 FFS 同時啟動，例如個個體遠睇到有隻生物，嗰隻生物有可能係同伴，但又有可能係獵食者（唔明確）；BIS 傾向引起焦慮嘅情緒－焦慮情緒反映個個體對未來感到不確定性，傾向令個個體進入所謂嘅慎重趨近（cautious approach）狀態，即係會作出趨近，但同時將注意力變成集中於留意周圍有冇危險（以便一旦真係有危險就可以即刻發覺同進入戰鬥定逃走狀態）。睇埋趨近定遠離衝突（approach-avoidance conflict）。

喺呢三個系統正常運作嗰陣，隻動物可以順利得到佢需要嘅嘢（BAS 令佢曉行埋嘢食或者伴侶嗰度），同時又可以避開有危險嘅嘢（FFS 令佢喺有危險嗰時會郁手攻擊或者走佬，而 BIS 令佢喺周圍可能有危險嗰陣提高警戒），所以有助隻動物生存同繁殖，通過進化嘅考驗流傳到落嚟。

除此之外，RST 仲進一步提出，無論係人定第啲動物，唔同個體喺呢幾個系統嘅**敏感度**（sensitivity）上有差異：例如有啲人嘅 FFS 敏感度高，所以佢哋稍為感覺到危險，就會即刻出現驚等嘅反應，而另一啲人嘅 FFS 敏感度低，所以就算真係遇到危險嗰陣都唔會有太巨大嘅反應－前者會比較細膽；有啲人嘅 BAS 敏感度高，所以容易進入趨近狀態（見到新朋友會比較傾向主動行埋去，比較外向）... 等等；根據 RST，性格（personality；定義上指個體喺行為上嘅差異）呢樣嘢可以想像成呢三個系統嘅敏感度上嘅個體差異，而事實係，問卷調查同心理學實驗等嘅研究都支撐咗呢一個學說。

## 睇埋
*性格
*衝動
*海馬體
*犒賞系統

## 參考文獻

*Corr, Phillip J. (2004). "Reinforcement Sensitivity Theory and Personality". *Neuroscience and Biobehavioral Reviews*. 28 (3): 317–332.
*Gray, Jeffrey A.; Neil McNaughton (1982). *[http://stoa.usp.br/vahs/files/-1/16169/Gray%20e%20McNaughton%20-%20Neuropsychology%20of%20Anxiety.pdf The neuropsychology of anxiety: An enquiry into the functions of the septo-hippocampal system]* (PDF). Oxford Psychology Series.
*Jackson, Chris J. (2009). "Jackson-5 scales of revised Reinforcement Sensitivity Theory (r-RST) and their application to dysfunctional real-world outcomes" (PDF). *Journal of Research in Personality*. 43 (4): 556–569.
*Krupić, D., Corr, P. J., Ručević, S., Križanić, V., & Gračanin, A. (2016). Five reinforcement sensitivity theory (RST) of personality questionnaires: Comparison, validity and generalization (PDF). *Personality and Individual Differences*, 97, 19-24.
*Krupić, D., & Corr, P. J. (2020). How reinforcement sensitivity theory relates to self-determination theory (PDF). *Personality and Individual Differences*, 155, 109705.
*Maack, D. J., Buchanan, E., & Young, J. (2015). Development and psychometric investigation of an inventory to assess fight, flight, and freeze tendencies: The fight, flight, freeze questionnaire (PDF). *Cognitive behaviour therapy*, 44(2), 117-127.
*Walker, B. R., & Jackson, C. J. (2017). Examining the validity of the revised Reinforcement Sensitivity Theory scales (PDF). *Personality and Individual Differences*, 106, 90-94.

## 攷
戰鬥定逃走反應

喺心理學同生理學上，**戰鬥定逃走反應**（），或者叫**打交定走佬反應**，係指動物喺有危險嘅環境下會有嘅一類活動。喺人同大鼠等嘅哺乳類動物當中，一旦隻動物探測到對佢生存有威脅嘅事物－例如係獵食者（環境刺激）－佢就會驚；當一隻動物驚嗰陣，佢會有一拃明顯嘅生理變化－心跳同唞氣會加快，而呢啲生理變化會幫佢應付威脅，例如心跳加速會令隻動物嘅肌肉暫時多咗血用，而呢點有助佢做跟住落嚟要做嘅嘢，包括係還手（戰鬥）或者快速噉走佬（逃走）呀噉。

## 生理學

### 自主神經系統

自主神經系統係一個主要喺無意識下運作嘅控制系統，負責調節心跳、消化、呼吸、瞳孔放大、篤尿同性興奮。呢個系統係控制「打定係走」反應嘅主要機制，佢嘅作用係透過兩個唔同嘅部分嚟發揮：交感神經系統同副交感神經系統。

#### 交感神經系統

交感神經系統起源喺脊髓，佢嘅主要功能係喺「打定係走」反應期間激活警覺反應。交感神經系統將信號由背側下丘腦傳過去，激活心臟，增加血管阻力，同增加血流，特別係流向肌肉、心臟同大腦。佢激活腎上腺髓質，釋放兒茶酚胺，從而增強交感反應。此外，自主神經系統嘅呢個部分利用同激活腎上腺喺反應中釋放去甲腎上腺素。

#### 副交感神經系統

副交感神經系統起源喺尾龍骨脊髓同延髓，喺物理上包住交感神經系統嘅起源，同交感神經系統夾埋一齊運作。佢俗稱自主神經系統嘅「冷靜」部分。當交感神經系統被激活嗰陣，副交感神經系統就會收細佢嘅反應。由疑核出嚟嘅傳出迷走神經纖維同呼吸系統一齊放電，減少迷走神經心臟副交感神經張力。「打定係走」反應之後，副交感神經系統嘅主要功能係激活「休息同消化」反應，將身體恢復到體內平衡狀態。呢個系統利用同激活釋放神經遞質乙酰膽鹼。

### 反應
反應由杏仁核開始，然後觸發下丘腦嘅神經反應。初始反應之後係腦下垂體嘅激活同促腎上腺皮質激素（ACTH）嘅分泌。腎上腺差唔多同一時間透過交感神經系統被激活，釋放腎上腺素。化學信使嘅釋放會導致皮質醇嘅產生，皮質醇會令血壓、血糖升高，同埋抑制免疫系統。

初始反應同之後嘅反應都係為咗產生能量激增。呢個能量激增係由腎上腺素同肝細胞結合同之後產生葡萄糖而激活嘅。另外，皮質醇嘅循環可以將脂肪酸變做可用能量，為全身嘅肌肉準備好反應。

兒茶酚胺激素，例如腎上腺素（腎上腺素）或去甲腎上腺素（去甲腎上腺素），促進同準備激烈肌肉動作有關嘅即時身體反應。

### 生理變化嘅功能
喺「打定係走」反應期間發生嘅生理變化係為咗畀身體增加力量同速度，以準備打交或走佬。一啲具體嘅生理變化同佢哋嘅功能包括：

* 將血液由身體其他部位轉去肌肉，增加流向肌肉嘅血流量，令快速行動更加容易。
* 增加血壓同心跳，提高心輸出量，為身體提供更多能量。
* 肝臟分泌更多血糖（葡萄糖）同脂肪，為身體提供額外嘅燃料。
* 增加呼吸以提供燃燒額外葡萄糖所需嘅氧氣。
* 身體嘅凝血功能加速，以防止喺反應期間受傷嗰陣出現大量流血。
* 增加肌肉張力，為身體提供額外嘅速度同力量，可能會令到震震哋或打冷震，直到張力釋放為止。
* 瞳孔擴張以接收更多光線，令視力更好。

## 表情

喺包括人在內嘅某啲動物物種當中，驚仲可以引致面部表情出現變化－一塊表示驚嘅面會有多種特徵，例如係對眼好多時會擘到大一大（都係量度得到嘅動作）；順帶一提，驚嘅面部表情俾一啲心理學家指係一種進化上嘅適應，因為擘大啲對眼能夠幫助隻動物更加睇清楚周圍嘅環境，有利於佢探測周圍環境當中嘅危險或者逃生路線。

## 睇埋
*心理壓力

## 註釋

## 引咗

## 拎
*
娜娜和阿卡呢

**娜娜和·阿卡呢** ( ) 係日本女歌星、Youtuber、喺大阪府出世。

## 唱片

### 單

* One room sugar life/Nanto ka naruku nai/ Ai no uta nante (ワンルームシュガーライフ/なんとかなるくない？/愛の歌なんて)
* Turing love (チューリングラブ) Feat. Sou / Piyo

### 專輯

* Flying best Shiranai no? Chimata de uwasa no dame tenshi (フライングベスト〜知らないの？巷で噂のダメ天使〜)

### 迷你專輯

* Shiawase ni naritai (しあわせになりたい)
* Neclaroid no tsukuri kata (ネクラロイドのつくりかた)
* Dadada tenshi (ダダダダ天使)
* Neclaroid no Aishi kata (ネクラロイドのあいしかた)
* Iroiro iukedo "Iine" Ga hoshii (いろいろいうけど「♡（いいね）」がほしい)
* Shiawase syndrome (しあわせシンドローム)
* DAMELEON
* Manga mitaina Koibito ga hoshii (マンガみたいな恋人がほしい)

## 參考

## 出面網頁

* 日本官方網站
* 
* 
* 
*
蒸汽鬅客

**蒸汽鬅客**（）係一種科幻子文類同美學，特徵係故仔入面啲科技嘅外觀設計建基於 19 世紀嘅工業用蒸汽機。

## 基礎

蒸汽鬅客係一種用舊式美學嘅科幻類型，最大特徵係故仔入面啲科技嘅外觀設計建基於 19 世紀嘅工業用蒸汽機。蒸汽鬅客受到數碼鬅客同 19 世紀尾（維多利亞時代）嘅英國文學影響，試圖用 19 世紀尾嘅英國做故仔嘅背景美學，有以下呢啲特徵：
*蒸汽鬅客故仔背景嘅建築物會傾向用返嗰個時期嘅英國建築風格；
*蒸汽鬅客故仔角色著嘅衫會似嗰個時期啲人著嘅衫；
*故仔入面啲科技就算幾先進，外觀上都會模仿當時英國人所用嘅蒸汽機，靠蒸汽發動；
*故仔好多時甚至係直頭將個背景設喺架空版嘅 19 世紀尾英國... 等等。

蒸汽鬅客一般都比較傾向於軟科幻：事實係，19 世紀尾嘅蒸汽機喺各種性能上都遠遠不如現時用嘅機械，所以蒸汽鬅客故仔對於「點解呢啲蒸汽機能夠做到咁多現時機械都做唔到嘅嘢」通常答案都係唔清唔楚；而且蒸汽鬅客作品好多時仲會結合奇幻同恐怖等嘅超自然元素（超自然元素可以幫手解釋「點解呢啲蒸汽機咁勁」）；呢啲特徵對於講求科學上要準確嘅硬科幻嚟講好難接受。
## 睇埋
*數碼鬅客
*普卡

## 註

## 攷
太空歌劇

**太空歌劇**（參見）係科幻虛構故事嘅一個類型，特徵係會強調浩大嘅太空戰爭同埋刺激嘅情節，成日都會加入誇張嘅劇情、英雄式嘅冒險、友情、以至戀愛等嘅題材。太空歌劇故仔通常設定喺外太空，有陣時甚至成個故事都發生喺外星、太空船，甚至係星系之間嘅空間，對地球隻字不提。

呢啲作品通常重視戲劇性，冇咁講求科學上準確。喺呢啲作品嘅虛構世界入便，角色會用到未來式嘅武器同科技，好多時會有一啲現實科學已知係冇可能嘅事，例如超光速航行、科學上唔準確嘅激光或者超級電腦等；社會亦可能非常先進，又或者退化得好離譜。常見嘅題材包括成日都會涉及銀河帝國、星際戰爭等等。

## 嗌法
呢種虛構故事類型雖然叫就叫做「歌劇」，但個名唔係講緊呢個體裁中嘅音樂，而係話佢哋啲故事有 melodrama 式嘅張力、情感戲，有少少似肥皂劇（，呢個名字面解係指**番梘歌劇**噉嘅意思）。

## 作品
太空歌劇嘅出名作品有《星空奇遇記》同《星球大戰》等。

太空歌劇嘅一個出名例子係《銀河守護隊》。喺 2014 年嗰套戲（以及啲續集）入便，有成班風格各異、來自唔同星球嘅角色，佢哋開住太空船四圍飛，去唔同星球歷險，對抗宇宙級嘅邪惡勢力。入面唔止有打鬥、太空戰爭，仲有好強烈嘅人物關係描寫、友情同親情線，再加上一啲幽默同情感爆發，係太空歌劇嘅經典特色。

## 睇埋
*軍事科幻：成日提到科幻上嘅武器。
*Cyberpunk：會講到「未來化但倒退」嘅社會。

## 註釋

## 引咗

## 外拎

* 太空歌劇，電視橋段網
池田秀一

**池田秀一**（）係日本出名男配音員，響東京都出世，隸屬俳協。比較出名嘅作品係機動戰士高達嘅馬沙・亞斯洛布、名偵探柯南嘅赤井秀一同埋ONE PIECE嘅撒古斯。

## 經歷
池田秀一本身係個童星，多數都係拍一啲阿爸阿媽一齊死、自己畀人過繼到親戚屋企、又或者係畀後媽虐待然之後努力打工向上之類嘅可憐細佬仔角色。後嚟佢大個咗，決定轉行做配音。一開始，佢受到同行抵制，話佢「一個演員好地地做咩要做配音員」、「快啲返去做返你嘅演員啦」等等。後嚟，經同行立壁和也介紹，識咗同行第一個老友松浦典良（即高達嘅音響監督）。因為同松浦嘅關係，佢接咗第一個漫畫配音工作《無敵鋼人泰坦3》。由於同行又再一次抵制佢，令到佢一度唔想再做落去。但松浦鼓勵佢，重響同年介紹佢去《機動戰士高達》度試音。最後，靠住同松浦嘅關係，佢成功接咗做馬沙・亞斯洛布一角。馬沙爾個角色令到佢開始出名，漸漸地，同行開始接受佢，唔再抵制。

## 主要參與作品
### 卡通片
;1979年
* 無敵鋼人泰坦3  ※ 出道嘅第一個作品
* 機動戰士高達（馬沙・亞斯洛布） ※ 成名作
* 銀河鐵道999（ナンミ）

;1981年
* 千年女王（ハンニバル）
* 戰國魔神豪將軍（フランシス・ルグラン）

;1983年
* DALLOS（アレックス・ライガー）

;1985年
* 機動戰士Z 高達（馬沙・亞斯洛布）
* 阿爾卑斯玫瑰（喬治・德・古爾蒙）

;1986年
* 聖鬥士星矢（天蠍座米羅）
* 機器勇士（ケンポーロボ、デビルロック・クレイ）

;1988年
* 森林好小子（火堂害）

;1991年
* 城市獵人（桑田達華）

;1994年
* 七海小英雄（史考特・辛普森）

;1996年
* 金田一少年事件簿（雪室憂一、聖正秋人）

;1997年
* 亞歷山大戰記（托勒密）
* ONE PIECE（撤古斯）

;2001年
* ARMS神臂（ジャバウォック）
* 名偵探柯南（赤井秀一）

;2003年
* 神槍少女（フェルミ）

;2004年
* Keroro軍曹（西澤梅雄）
* 天上天下（棗慎）

;2005年
* 植木的法則（瑪格雷特）
* 火影忍者（サザナミ）

;2006年
* 受讚頌者 虛偽的假面（德伊）
* 彩雲國物語（紅邵可）

;2007年
* 金田一少年事件簿（緋色景介）
* 名偵探柯南（黑羽盜一）

;2008年
* 波菲的漫長旅程（朱利安尼神父）
* 十字架與吸血鬼（九曜）
* 世界毀滅（雅比，第6同12集）
* 最高機密（旁白）

;2010年
* 魔術快斗（黑羽盜一）

;2011年
* 銀魂（米墮卿／SAGI）

;2013年
* Hunter × Hunter（卡爾多）

;2014年
* 我，要成為雙馬尾（雙馬尾）

;2015年
* 卡片鬥爭!! 先導者G GIRS危機篇（明神龍頭）
* 氣球狗迪尼（サンタ）

;2016年
* 名偵探柯南 章節 縮小的名偵探（赤井秀一）
* 機動戰士高達UC RE:0096（弗爾・伏朗托）

;2018年
* 宇宙戰艦提拉米蘇II（凱雷德・卡迪拉克）
* 女神異聞錄5（獅童正義）

### OVA
* 亞爾斯蘭戰記（ヒルメス）
* ONE PIECE FILM 強者天下（撤古斯）
* 高智能方程式（名雲京志郎）

### 劇場版動畫
* 亞爾斯蘭戰記（ヒルメス）
* 機動戰士高達（馬沙・亞斯洛布）
* 機動戰士高達Ⅱ哀·戰士篇（馬沙・亞斯洛布）
* 機動戰士高達Ⅲ（馬沙・亞斯洛布）
* 機動戰士高達 夏亞之反擊（馬沙・亞斯洛布）
* 機動戰士Ζ高達Ⅰ－星之繼承者－（馬沙・亞斯洛布）
* 機動戰士Ζ高達Ⅱ－戀人們－（馬沙・亞斯洛布）
* 機動戰士Ζ高達Ⅲ－星之鼓動就是愛－（馬沙・亞斯洛布）
* 機動戰士高達UC（弗爾・伏朗托）
* ONE PIECE THE MOVIE デッドエンドの冒険（撤古斯）
* 名偵探柯南：異次元的狙擊手（赤井秀一）
* 名偵探柯南：純黑的惡夢（赤井秀一）
* 名偵探柯南：緋色的彈丸（赤井秀一、未播）
柴油鬅客

**柴油鬅客**（**dieselpunk**）係一種用舊式美學嘅科幻美學，主要特徵在於故仔啲機械嘅外觀設計建基於廿世紀早期嘅柴油科技。柴油鬅客嘅美學源於廿世紀兩次世界大戰嗰段時期，傾向有以下嘅特徵：
*啲角色著嘅衫同啲建築風格會跟返嗰個時代嘅樣；
*故仔入面啲科技就算幾先進，外觀上都會模仿廿世紀上半橛嘅柴油科技；
*好多時甚至係直頭將個背景設喺一個架空版嘅廿世紀上半橛歐洲或者美國；
*嗰個時代係兩次世界大戰發生嘅時期，所以故仔嘅主題好多時都會圍繞住打仗... 等等。

## 攷
柴油引擎

**柴油引擎**（**diesel engine**）係一種內燃機，特徵係會運用「力學壓縮造成空氣溫度上升」呢一點嚟點著啲燃料。
風之谷 (電影)

**風之谷**（；**Nausicaä of the Valley of the Wind**）係 1984 年出嘅一套末日後幻想動畫奇幻片，由宮崎駿執導，根據佢1982年同名漫畫改編。

## 睇埋
* 瑙西卡
古谷徹

**古谷徹**（）係日本出名男配音員，響神奈川縣橫濱市出世，隸屬青二Production，代表作有聖鬥士星矢嘅天馬座星矢、名偵探柯南嘅安室透、美少女戰士嘅地場衛、機動戰士高達嘅阿寶・尼爾、ONE PIECE嘅薩波同埋龍珠嘅阿樂。

## 屋企
曾經同同行小山茉美結婚，但係就響1983年離婚。後嚟響1985年佢同另一個同行間嶋里美再婚，重生咗個女。

## 攷
赤羽根健治

**赤羽根健治**（）係日本男配音員，響千葉縣出世，隸屬青二Production，比較出名嘅角色有真無敵鐵金剛 衝擊！Z篇嘅兜甲兒同埋寶石寵物 Twinkle☆嘅利昂。身高168cm。

## 出面網頁
* 事務所公開簡歷
生物鬅客

**生物鬅客**（**biopunk**）係指主題集中講生物學相關科技嘅科幻作品；呢類科幻故仔會集中於遺傳工程等嘅技術，常用嘅橋段包括咗有機嘅科技（例：種出嚟嘅飛船）、用科技改變身體（例：用藥同手術造出嚟嘅完美身材）以及道德上受爭議嘅生物學相關科技（例：用遺傳工程技術改造自己未出世嘅仔女）等等。
古川登志夫

**古川登志夫**（）原名**古川利夫**，係日本男配音員、演員同劇作家，響栃木縣下都賀郡大平町出世，隸屬青二Production。比較出名嘅作品有福星小子（諸星當）、北斗之拳（希恩）、龍珠Z（笛子魔童）、機動戰士高達（凱西登）同埋ONE PIECE（波德卡斯·D·艾斯）。

## 出面網頁
* 古川登志夫 ～Toshio Furukawa～ 公式SITE
* 事務所公開簡歷
Error

**Error**代表錯誤，亦可以係：

*統計學嘅偏差
*統計學嘅標準誤差
*實驗科學術語誤差
*數值分析嘅逼近誤差
*ERROR (香港組合)，香港2018年出道男子組合Error
*ERROR (日本組合)，日本2020年出道男子組合Error
小山力也

**小山力也**（）係日本出名男配音員、演員，響京都府京都市出世，隸屬劇團演員座，代表作有24嘅Jack Bauer、仁心仁術嘅Doug Ross、SOUL EATER 噬魂師嘅死神同埋名偵探柯南嘅毛利小五郎。

## 對Fans嘅態度
小山力也出咗名係對Fans好好嘅配音員。一次響台灣嘅《名偵探柯南毛利小五郎 簽名會》入面，唔單止會同佢哋握手，重會同班Fans攬攬、仔細咁聽佢哋講咩，就連有個Fans要求小山力也當場即刻做過肩摔，小山力也竟然都照做，可以見到佢其實真係對班Fans唔錯。

## 參考資料

## 拎
*力也の気持ち。
河西健吾

**河西健吾**（）係日本男配音員，響大阪府出世，隸屬Mausu Promotion，代表作有機動戰士高達 鐵血的孤兒嘅三日月・奧格斯同埋3月的獅子嘅桐山零。
## 攷

## 拎
*
*事務所公開簡歷
超光速

**超光速**（）係指超越光速嘅移動。根據愛因斯坦嘅狹義相對論（special theory of relativity），要將有質量嘅物體加速到光速需要用無限大嘅能量，所以理論上係冇可能嘅，不過超光速航行喺某啲科幻作品入面好常見。
第一次接觸

**第一次接觸**（**first contact**）係科幻常見橋段，指故仔講外星人同人類首次接觸。
太陽鬅客

**太陽鬅客**（**solar punk**）係廿一世紀初興起嘅一種科幻美學。太陽鬅客最大嘅特徵係對未來樂觀，傾向具有以下嘅特徵：
*故仔背景有一啲建基於可再生能源（例如係太陽能）嘅科技；
*用可再生能源亦都表示，太陽鬅客嘅科幻世界會相對唔受污染，會具有綠意盎然嘅環境，甚至乎係城市同自然融為一體；
*人類嘅生活因為科技－或者人類對科技嘅善用－而變得理想，成個故仔嘅氣氛偏向光明同樂觀；
*主題會集中於科技對人性嘅影響，又或者係對當代科技諗頭「可以點樣幫助人類同自然環境」嘅思考。

## 攷
時光機 (小說)

**時光機**（**The Time Machine**）係英國科幻之父 H.G. 威爾斯（H. G. Wells）1895 年出嘅小說，俾人指係科幻文學史上第一次使用時間旅行呢條橋段嘅作品。
太空海賊

**太空海賊**（）係科幻嘅一種固定角色，常見於（講主角喺太空周圍冒險嘅）太空歌劇；太空海賊就係太空入面嘅海賊－太空海賊會坐住佢哋嘅太空船周圍航行，會攻擊一般人嘅太空船，並且靠由一般人嗰度搶掠物資嚟維生，有時甚至會偷走成架太空船；太空海賊可以係奸角，被描繪成打劫之餘仲會無情噉殺死無辜嘅人，但亦有作品將太空海賊描繪成會劫富濟貧等比較正面嘅形象。

## 攷
古代太空人

**古代太空人**（**ancient astronauts**）係一種橋段：好多科幻故仔講外星人早就嚟過地球，而且故仔涉及主角發現早期人類文明查實係由外星人建立嘅；呢種故仔起源係，早期文明好多時都有嘅現代人都難以做到嘅技術（例子可以睇古埃及嘅金字塔），所以有人就估，話呢啲技術查實係外星人帶嚟地球嘅，而呢類故仔好多時仲會進一步講，早期人類嘅神話其實係源於古代人對外星人嘅先進科技嘅描述。
暫停生命

**暫停生命**（**suspended animation**）係廿一世紀初嘅科技上嘅一種構想：指暫時終止一隻生物嘅生命活動，例如好多講人類移居去第啲行星嘅科幻作品當中都有講，人類用急凍科技暫時雪住自己嘅身體，等自己嘅生命活動暫停，然後等架太空船（花咗超過一個世紀嘅時間航行）到達遙遠嘅行星嗰陣就解凍－令人類可以抵受極長時間嘅太空航行。

現家其實都有唔少研究同實驗做緊有關暫停生命嘅可行性。

## 參考


## 參見
* 人體冷凍技術
陳維冠

**陳維冠**（，）係香港前亞視同無綫嘅演員，1984年加入亞洲電視，1990年轉投無綫電視，而家係無綫電視監製兼戲劇組製作部經理。

## 出面網頁
心靈上載

**心靈上載**，又叫**全腦模擬**，係廿世紀後半橛興起嘅科技諗頭，指用電腦嚟模擬人腦嘅物理結構，將人嘅記憶同性格等嘅心理特性冚唪唥轉化，變嗮做以電腦檔案形式存在嘅數據，從而達致俾心靈喺電子空間入面存在。

心靈上載建基於心腦同一論嘅諗法：心腦同一論係有關心靈本質嘅一種觀點，主張人類嘅腦等同於佢哋嘅心靈；如果呢個觀點成立，噉就表示好似記憶同性格呢啲心靈特性實係喺腦入面有某啲物理對應嘅；而噉亦自然引起咗一個構想－如果依家攞部電腦，部電腦能夠做到好似一個人腦噉嘅運算，即係識得由同樣嘅輸入俾同樣嘅輸出，噉部電腦算唔算係達致好似人一樣噉有心靈？如果部電腦仲可以將自己嘅活動規律，變到同真實嘅人腦完全一樣，算唔算係成功噉複製咗心靈？

喺廿世紀，心靈上載呢個諗頭响科學界引起咗巨大嘅迴響，有唔少心理學、神經科學同電腦科學等領域嘅研究者都有興趣研究呢個課題，甚至嘗試將心靈上載變成現實。除此之外，心靈上載嘅概念仲擴展到去大眾媒體嗰度，有好多科幻作家都會作描繪心靈上載嘅影視作品。

## 基礎

直至 2021 年為止，心靈上載仲係處於純理論性諗頭嘅階段。喺最基本，心靈上載做嘅嘢如下：
*圖靈論題：根據圖靈論題，一個施喺自然數身上嘅函數可以搵有效方法（指部運算機械會喺數量有效嘅時間之內計完）嚟計到答案，若且唯若個函數可以用圖靈機（同廿世紀數碼電腦有好多共通點嘅理論運算機械）計到答案。用日常用語講嘅話，意思即係指任何物理上有可能計到嘅問題，都可以攞圖靈機嚟計到答案。
*心腦同一論：心腦同一論係一種心靈哲學觀點，主張人嘅心靈特性－包括咗記憶、知識、情緒同埋性格呀噉－全部都係嚟自個腦嘅，是但攞個心靈特性－例如係一段回憶或者一樣知識，嚿嘢都會喺個腦入面有個物理上嘅對應；如果神經科學家有充足嘅知識，佢應該會能夠做到（例如）靠開刀切走一個人腦嘅其中一忽，令到嗰個人喪失嗰一忽對應嘅記憶。
*心腦同一論結合埋圖靈論題：（心腦同一論）將人嘅心靈想像成由個腦做嘅一大柞運算，心靈嘅現象係由物理運算造出嚟嘅，噉（圖靈論題成立）圖靈機理應能夠做到同人腦一樣噉嘅運算；而假如研究者部電腦夠接近圖靈機嘅話，就會做得到用電腦嚟模擬人腦，令到部電腦啲 input-output 關係同個腦一樣。
*數碼不死身：跟住再進一步假想有個演算法，個演算法會對一部具有「模擬人腦」功能嘅電腦俾指示，教部機掃瞄一個真嘅人腦（可以睇吓神經造影），然後再教佢將自己模擬嗰個腦變成同啱啱掃咗嗰個腦一樣－就會達致俾用家將自己嘅心靈以電腦檔案噉嘅形式存放喺電子空間嗰度，而呢種情況就係所謂嘅數碼不死身。
心靈上載嘅諗頭引起咗唔少人嘅興趣：到咗 2020 年代初，心靈上載仲係處於空想階段，但有唔少人都覺得呢種技術可以幫自己達致長生不死－將自己個腦變做電腦檔案，就算自己身體死咗，自己嘅記憶同性格等嘅心靈特性可以以「上載咗嘅腦」噉嘅形式繼續存在落去；而一眾大受歡迎嘅 cyberpunk 作品仲成日喺度描述作者心目中心靈上載成為現實嘅未來世界。

## 問題

對於心靈上載嘅問題，廿一世紀初嘅心靈科學領域仲係有好多嘢喺度詏緊，包括咗以下呢啲問題：
### 運算能力

由神經科學研究已知，人腦複雜得好交關，人腦齋係塊大腦皮層（腦最外面嗰浸）就經已有成 150 至 330 億粒互相緊密連繫嘅神經細胞咁滯，而且實驗表明咗，神經細胞之間嗰啲突觸結構都可以帶有資訊，而人腦入面嘅突觸數量仲會大過神經細胞數量好多；即係話一部電腦要模擬嗮一個人腦裏面啲神經細胞，就實要做極大量嘅運算。例如喺 2013 年，日本同德國有研究者用當時世上第四快嘅超級電腦嚟模擬人腦嘅活動，模擬一個有 17.3 億粒神經細胞、10.4 兆個突觸嘅神經網絡，用咗部超級電腦嘅 82,944 粒處理器，結果部電腦用咗成 40 分鐘喺度勁計數，先至計到嗰個神經網絡喺 1 秒之內嘅變化－距離實時噉模擬個腦仲爭好遠。





摩亞定律指出，實時噉模擬個腦應該起碼去到廿一世紀中先至會達得到：摩亞定律係電子工程上由過往數據而得出嘅定律；電子工程方面嘅工作者觀察廿世紀中以嚟嘅電子技術發展，發覺一個密集嘅集成電路上面嘅電晶體嘅數量會大約每兩年就加倍，而一般嚟講，電子架生（例如係數碼電腦或者智能電話）電晶體數量愈多，啲硬件嘅運算能力就會愈勁，愈能夠喺短時間之內做大量嘅運算；據估計，如果摩亞定律嘅趨勢持續嘅話，估計到咗廿一世紀中人類嘅電腦，就會有足夠嘅運算能力以夠快嘅速度做到全腦模擬。

### 哲學問題

心靈上載嘅諗頭亦都引起咗啲哲學上嘅問題：

就最嚴格嘅基準嚟講，如果電腦做到同人腦一樣嘅運算，頂櫳都只係算係上載咗個腦；如果話腦上載等同心靈上載，即係假設咗腦等同心靈。呢個假設係咪成立？

以電子形式存在嘅腦一定會同真嘅腦有差異，例如首先用數碼電腦嚟模擬嘅腦，實係以電子架生入面嗰啲電訊號嘅形式存在嘅，唔似得人腦噉係用血肉嚟造。噉具體嚟講，上載咗嘅腦同血肉造嘅人腦差異要有幾細，先可以話個模擬腦同個血肉腦有充足嘅相似性？

## 睇埋
相關技術：
*神經科技
*腦機介面
*資訊理論

哲學討論：
*靈魂
*長生不死
*自我意識
*超人類主義

垃雜相關課題：
*複雜系統
*生化人
*Cyberpunk
*機內鬼魂

## 註釋

## 引述

## 拎
* Sandberg, Anders; Boström, Nick (2008). *[http://www.fhi.ox.ac.uk/Reports/2008-3.pdf 全腦模擬：Roadmap]*，牛津大學
* 到咗二零四五年就會有心靈上載？，LiveScience
* 腦上載呢條科幻橋段
念力郁動物件

**念力郁動物件**（**telekinesis**）指一種想像中嘅超能力，指個用者可以齋靠念力嚟令物件移動。
明末三案

**明末三案**，係明朝後來期嘅三大宫廷疑案，就係梃擊案、紅丸案、同移宮案，嗰時引起咗東林黨同埋非東林黨嘅爭議，好大件事。

## 梃擊案
梃擊案喺明神宗年間發生，張差想用梃（即係木棍）去殺死太子朱常洛，失敗咗。大家懷疑係鄭貴妃想立自己嘅囝做太子，所以謀殺佢。

## 紅丸案
明光宗朱常洛病咗，食咗用大黃、芒硝（硫酸鈉）做嘅藥係咁屙，後來睏唔到覺，食唔落嘢，頭暈暈。鴻臚寺嘅李可灼獻咗粒紅丸，好似好番咗啲，但隨即喺九月一日駕崩，淨係做咗29日皇帝。大家都話係紅丸入面嘅紅鉛用得唔啱。

## 移宮案
天啟帝登基，養過皇帝嘅李選侍，夾硬要住係乾清宮，東林黨人極之反對，迫佢搬走。
立木文彥

**立木文彥**（）係日本一線兼重量級男性配音員、旁白，響長崎縣南松浦郡（依家嘅五島市）出世，隸屬大澤事務所，代表作有新世紀福音戰士嘅碇源堂、銀魂嘅長谷川泰三、死神嘅更木劍八、幪面超人W嘅旁白、全職獵人嘅孟徒徒尤比同埋海賊王嘅赤犬。
## 把聲嘅特色
立木文彥把聲好低沉粗獷，所以佢配音嘅角色多數都係中年男人，主要係旁白、嚴肅謹慎、兇神惡殺、好勇鬥狠或者搞笑嘅角色。
## 拎
*大澤事務所公開簡歷 
*
惡托邦

**惡托邦**、**敵托邦**（）、**反烏托邦**係烏托邦嘅相反，指一個預想中嘅唔理想社會。
心靈感應

**心靈感應**（）係一種想像中嘅超能力，指使用者唔使用語言、手勢或者其他感官通訊，齋靠諗就可以喺心靈之間直接傳遞思緒、感覺或者意圖。截至廿一世紀初，現實科學中暫時未有證據指人類可以進行真正嘅心靈感應；不過呢個概念就經常出現喺科幻、奇幻等題材嘅作品之中，成為一種常見嘅橋段。

## 諗頭

喺科幻作品度，心靈感應有時會被解釋為一種進化出嚟嘅能力，源自基因突變，甚至係某啲外星人嘅自然溝通方式，例如《變種特攻》系列入面，變種人X教授就擁有強大嘅心靈感應能力，可以讀心甚至操控其他人嘅思想。而喺奇幻作品中，心靈感應就多數會係一種魔法，諸如仙子或者魔法師等嘅角色，就可能會用心靈感應嚟交流。

## 睇埋
*神經編碼
*腦腦介面
*集合心靈

## 引述
後稀缺

**後稀缺**（ ）係經濟學等嘅學科講到，一種預想中嘅理想社會：如果話某個社會進入咗後稀缺狀態，意思係話呢個社會內大部分嘅物資都可以用極低嘅勞動力成本就取得，令到呢啲資源變得非常充裕，甚至攞極都攞唔晒。

## 基本嘅概念

稀缺係現代經濟學上嘅基本概念，指嘅係有限嘅資源同理論上無限嘅慾望之間相差好遠：人類充滿咗慾望，即使有現代科技，佢哋手上嘅資源－錢、時間、精神－都永遠係有限嘅，往往冇足夠嘅資源達到晒佢哋想要達到嘅目的，比如係一個人唔夠錢買晒佢想要嘅嘢，唔夠時間做晒佢想要做嘅嘢等等；因此，人類需要做犧牲同取捨，需要放棄某啲嘢，先可以得到更多佢哋想要嘅資源，亦都因為噉而有咗競爭－人同人之間會各自犧牲時間精神等嘅資源嚟爭稀缺嘅嘢。後稀缺社會，就係一種預想中嘅社會，指稀缺問題近乎消失咁滯－任何人都能夠輕易取得佢哋想要嘅資源，唔洗乜嘢競爭，而工作則可能變成純粹嘅興趣。

## 推測型科技

未來學家成日都會諗用自動化製造技術嘅經濟模式。呢類構想入面，往往會包括「自我複製機器」呢個概念，以及分工制度嘅應用 —— 理論上，只要有足夠嘅原材料同能源，就幾乎可以大量生產所有貨品。

一啲更加推測用納米科技，例如分子組裝器（molecular assemblers）或者納米工廠（nanofactories），而家其實仲未真正存在，但就提出另一可能性：只要有正確嘅指令，加上所需嘅原材料同能源，呢啲裝置就可以自動製造任何指定嘅物品。好多納米科技嘅支持者都認為，呢類技術最終會帶人類去到一個後稀缺世界。喺比較接近現實嘅未來，利用機械人去取代體力勞動、提升自動化水平，亦都經常話係創造後稀缺經濟嘅方法。

 
若果科技成眞，受限制嘅因素就係能源同埋原材料，仲有喺無限量嘅生產嘅過程，環境會受到污染。 太陽系成日討論嘅一個選擇，因為太陽實在太充足，每日太陽射落成個地球嘅能量，用到佢進盡，足夠而家嘅文明用一仟年。小行星帶採礦係搵原材料嘅方法，上面有好大量嘅鎳。

## 社會層面
資本主義一路都係利用「稀缺」嚟運作，當資源愈嚟愈少，價錢就會上上落落，逼使科技進步，用更有效率嘅方法用資源，最後成本會跌到好低，接近零。World Future Society 嘅報告甚至話，喺未來因為資源愈嚟愈緊張之後，世界可能喺 2050 到 2075 年間進去「後稀缺時代」。

另外，Murray Bookchin 喺 1971 年提出「後稀缺無政府主義」，佢認為如果用社會生態學同去中心化嘅社區自治，而基本資源又夠多，後工業社會其實可以發展成後稀缺社會。咁樣科技帶嚟嘅豐富資源，就可以真正用嚟滿足人嘅生活同文化需要。

Bookchin 仲批評，廿世紀嘅科技同生產力其實多數都係為咗賺錢，同人類福祉或者環境冇關。佢覺得解放人類唔一定要靠資本累積，亦唔需要國家、階級制度或者所謂進步嘅政黨，呢啲都只係神話嚟。

## 睇埋
*經濟學
*烏托邦
*科幻
*人造稀缺

## 參攷

引用來源：
*
*
未來學

**未來學**（ | ）係一門領域，研究點樣運用各科學領域嘅知識預測未來嘅科技經濟發展。

## 概論

萊特兄弟喺 1900 年代做試飛，證實咗開爾文男爵講嗰句嘢係錯誤嘅。

## 睇埋
*科幻
*奇異點
*防過時
*情景計劃
*蝴蝶效應

## 引咗
優待古巴人民條款

**優待古巴人民條款**（Cuban Adjustment Act, CAA），係1966 年時任美國總統莊遜 (Lyndon Johnson) 設立嘅條款。
鵰鴞

**鵰鴞**（學名：***Bubo bubo***），係鴟鴞科雕鴞屬下一種雀，主要出現喺歐亞大陸地區。
綠翅鴨

**綠翅鴨**（學名：***Anas crecca***），係鴨科鴨屬下一種雀，主要出現喺歐亞大陸地區。
世代飛船

**世代飛船**（；）係指科幻作品當中常見、俾人類喺入面生存幾個世代嘅超級太空船：有好多科幻故仔都描述地球因為自然或者人為原因而受到破壞或者變到唔再適合人類居住；於是呢啲故仔入面嘅人類就會建造大量好似城市一樣咁大架嘅太空船，坐住呢啲太空船移居去第啲行星嗰度；如果個故仔唔涉及超光速太空航行嘅話，呢啲太空船往往需要用成個零兩個世紀嘅時間先會去到目的地，於是人類就會喺巨型太空船上過幾個世代咁耐嘅時間。
非洲水牛

**非洲水牛**（學名：***Syncerus caffer***）係偶蹄目牛科**非洲水牛屬**（學名：***Syncerus***）下唯一品種，主要出現喺非洲中部地區。
胡狼

**胡狼**係犬科犬屬其中三種動物嘅統稱，包括：
*亞洲胡狼（Canis aureus）
*側紋胡狼（Canis adustus）
*黑背胡狼（Canis mesomelas）
亞洲胡狼

**亞洲胡狼**（學名：***Canis aureus***）係犬科犬屬下一種胡狼，主要出現喺南亞到東歐地區。
麅

**麅**（學名：***Capreolus capreolus***），又寫做**狍**，係鹿科麅屬下一種動物，主要出現喺歐洲地區。
水豚

**水豚**（學名：***Hydrochoerus hydrochaeris***）係嚙齒目豚鼠科水豚屬下一種動物，主要出現喺南美洲地區。
蜱

**蜱**，即**真蜱目**（學名：***Ixodida***），係節肢動物門蜘蛛綱下一目，有3個科18個屬約九百個種。
浮游生物

**浮游生物**係生活喺水圈入面無郁動能力嘅生物嘅統稱，亦係水圈嘅食物鏈入面最底嗰層。
姊妹 (專輯)

《**姊妹**》係臺灣歌手張惠妹出嘅第一張國語專輯，臺灣賣咗有121萬張，全亞洲累計400萬張，係台灣其中10張最暢銷嘅專輯。

## 曲目

## 音樂錄影帶

## 發行版本
*四格封面首版卡帶、CD
*黃金紀念版：普通封面封底，黃金碟片，附4張簽名照片。
*再版：同黃金紀念版封面封底碟片，無附簽名照片。
*香港版

## 獎
*1997年度香港金唱片頒獎典禮
:*「金唱片」：《姊妹》
*1997年度十大勁歌金曲頒獎典禮
:*「最受歡迎國語歌曲銀獎」：《原來你什麼都不要》
* 中華音樂人交流協會1997年十大優良專輯、十大優良單曲《姊妹》
:*台灣流行音樂200最佳專輯中No.10

## 文化影響
同名主打歌曲《姊妹》被視為張惠妹最為人知嘅歌曲之一。去到2021年，新加坡電影《男兒王》上映，入面男主角李國煌化身夜總會「變裝皇后」，呢首歌亦變成李國煌嘅表演歌曲。

## 參考
1952年嘅土耳其

**1952年嘅土耳其**係介紹土耳其喺1952年嗰陣發生過啲乜事。

## 大件事
* 2月18號：土耳其正式加入北約

## 響呢年出世嘅人

## 響呢年死嘅人

## 節慶、風俗習慣

## 參考

## 拎
Bad Boy (張惠妹專輯)

《**Bad Boy**》係臺灣歌手張惠妹出嘅第二張國語專輯，由豐華唱片做並喺1997年6月7號出，全亞洲賣咗有成600萬張，喺臺灣夾埋賣咗138萬張，係臺灣史上銷售量最高嘅錄音室專輯。

## 曲目

## 音樂錄影帶

## 獎
* 入圍第9屆金曲獎最佳國語女演唱人、最佳流行音樂演唱專輯、最佳作曲人獎（涂惠源：聽海）。
* 台灣流行音樂200最佳專輯中NO.26

## 參考
妹力四射

《**妹力四射**》係臺灣歌手張惠妹出嘅第三張專輯，係1998年妹力四射演唱會提前先聽版，臺灣夾埋賣咗成80萬張，全亞洲突破400萬張。其中收錄翻唱版本嘅中文同英文歌。

## 曲目

## 音樂錄影帶

## 參考
齊格勒島

**齊格勒島**係俄羅斯響北冰洋嘅島，屬於法蘭士約瑟夫地群島嘅一部分，由阿爾漢格爾斯克州負責管轄。島長45公里，面積448平方公里，最高點海拔554米。
科學奇幻

**科學奇幻**（）係虛構故事嘅一種文類，結合科幻與奇幻：傳統上，奇幻故事多數會以魔法同超自然現象做主軸，而歐美或者日本出嘅奇幻作品成日會設喺類似中世紀歐洲嘅虛構世界；相比之下，科幻就會設喺未來嘅世界，仲成日會極先進科技相關嘅橋段。唔少人因而覺得兩者本質上就係對立嘅，不過有啲創作者會將兩者融合，同時使用兩種文類嘅典型橋段，同時唔偏重任何一邊－噉嘅作品就會歸類為科學奇幻。

某啲軟科幻作品，名義上係科幻，但係唔太理會做到科學上準確，都有機會俾人當係科學奇幻。

## 橋段例子

科學奇幻最大嘅特徵，就係會將科幻橋段同奇幻橋段溝埋一齊嚟用。

以下係一啲可能嘅。


橋：用魔法噉嘅方式操作科技

例如使用某啲高科技裝置會被描述為「施法」噉嘅字眼，或者操作者要用咒語開動機械。



橋：有生命嘅星球

例如虛構宇宙中嘅某啲星球唔只係地理空間，而係有意識、有生命嘅物體。例子可以睇睇二〇一七年電影《銀河守護隊第二集》中嘅情節。



橋：魔法同基因改造並存

例如有啲角色一方面可以用魔法，另一方面故事中又將呢種能力解釋為「經過科學實驗或者改造」而得到嘅異能。例如《最終幻想系列》中多部作品都有噉嘅情況。


## 作品例子
以下呢啲作品都被指係科學奇幻。
*《最終幻想 VII》：故仔背景係虛構星球**蓋亞**，蓋亞地殼裡便充滿咗一種綠色嘅流體叫**魔晄**，俾人稱為**星球之血**。蓋亞上嘅人類發現魔晄可以抽出嚟做能源，甚至凝結成**魔晶石**可以用嚟施展「魔法」（召令火同雷電等）。巨型企業**神羅公司**靠魔晄發電、發展科技，成為蓋亞最強勢力。另一方面，有人認為抽取魔晄等同殺死星球，所以建立咗地下組織反抗神羅。主角**卡勞德**（）係神羅實驗製造出嚟嘅超級士兵，喺故仔開始嗰陣佢跳出神羅，變成僱傭兵，參與魔晄爐破壞行動。成個故仔講到能源爭奪、反烏托邦式嘅社會、外星生命、魔法等嘅元素，兼備科幻嘅科技想像同埋奇幻嘅神秘力量，被指係典型嘅科學奇幻。
*《戰鎚 40,000》：呢個系列屬於微模型打仗遊戲，亦有出視像遊戲等嘅產品；戰鎚 40,000 有複雜嘅虛構宇宙，呢個宇宙設喺幾萬年後嘅世界；人類擁有極高科技－例如可以穿越星際空間嘅太空船、受過基因改造嘅戰士等。不過同時，佢哋嘅宇宙中亦有邪靈同神祇嘅存在。成個宇宙觀有齊宗教信仰、預言、魔法等嘅元素，反映咗魔法與科技共存嘅宇宙觀。因此，戰鎚 40,000 被指係結合咗科幻同黑暗奇幻。
*《寵物小精靈》：喺世界觀上被指帶有科學奇幻嘅特質；寵物小精靈嘅故事發生喺一個虛構世界，入便有一種稱為小精靈嘅神奇生物，小精靈識噴火、放電、操控自然元素，甚至有心靈感應等嘅異能。呢個世界嘅人類會用**精靈球**呢種高科技裝置收服精靈，仲有埋研究所、電腦儲存系統等嘅現代科技配套；好多寵物精靈形態上似現實嘅物種，但亦有部份寵物精靈似神話嘅角色。呢個世界被指係融合咗科技與魔法，而且將呢啲嘢自然化噉呈現喺作品入便，反映科學奇幻嘅特質。

## 睇埋
*蒸汽鬅客
*太空歌劇
*宇宙恐怖
*Fantastique
*偽科學

## 引述

## 拎

*科學奇幻，電視橋段網
超級士兵

**超級士兵**（**supersoldier**）泛指用技術改造過、能力遠超常人嘅士兵－大力啲、跑得快啲、耐力好啲，所以戰鬥力勁過一般嘅士兵好多。超級士兵常見於科幻，佢哋嘅超強戰鬥力可以源自基因工程、藥物或者手術等嘅技術，而用咗呢條橋段嘅科幻作品好多時係想探討軍事科技對人類同人性嘅影響。
軍事科技

**軍事科技**（）係指軍事上用嘅科技。
## 例子
*聲波武器（sonic weapon）：指靠射出強勁嘅聲波嚟對目標造成傷害嘅武器；實驗顯示，當一隻老鼠俾 184 dB 嘅聲射到嗰陣，佢嘅肺同肝都會受損，而喺人當中，持續聽到極低頻嘅聲聽 15 分鐘就有可能對腦部組織造成永久性嘅影響－聲可以係好有殺傷力嘅武器。
*激光武器（laser weapon）：激光係指透過某啲特定類型嘅光放大器（optical amplifier）而產生嘅極強光；呢啲光帶嘅能量可以好勁，勁到可以一嘢射盲人嘅眼，甚至係可以攞嚟做焊接等嘅工作，所以自然有可能攞嚟做武器。廿世紀嘅軟科幻作品好多時會對激光有唔真實嘅描繪，例如激光係光，所以會以光速前進，但軟科幻作品成日將佢哋嗰啲所謂「激光」描繪成以好似一般子彈噉嘅速度前進。比較真實嘅激光武器例子就可以睇吓 RTS 遊戲《終極動員令系列》（C & C）當中嘅美軍用嘅衛星激光武器。
*粒子束武器（particle-beam weapon）：指內置粒子加速器嘅武器；呢啲武器會用加速器將得原子咁大粒或者再細啲嘅粒子以極高嘅速度（光速咁滯）射向目標，破壞目標嘅原子或者分子結構；原則上，粒子束武器射出嘅粒子帶嘅動能（kinetic energy；指物體因為郁動而有嘅能量）可以去到成 109 J 咁高，足以打穿任何已知嘅裝甲或者牆。
*大規模殺傷性武器（weapon of mass destruction，WMD）係指大規模範圍屠殺同破壞毀滅嘅區域戰略武器，有唔少軍事科幻作品都會講及人使用大規模殺傷性武器嚟導致巨大嘅破壞，表達作者對未來軍事科技能夠達到嘅破壞力嘅不安感。
*電磁軌道炮（rail gun）：指運用電磁力以極高速度射出炮彈嘅炮，電磁軌道炮嘅炮彈通常唔帶炸藥，而係齋靠粒炮彈嘅動能嚟對目標造成傷害。到咗 2020 年，電磁軌道炮經已能夠做到以超過秒速 3 km 嘅速度射出炮彈－相比之下，同期用炸藥能量嚟射出嘅炮彈嘅速度好少可會過到秒速 2 km；不過就算到咗 2010 年代，電磁軌道炮都仲係因為唔夠襟用等嘅原因而未能得到軍隊實際採用。
*電磁脈衝（electromagnetic pulse，EMP）：指由帶電荷粒子突然好勁噉加速而引起嘅短暫強勁電磁能量脈衝；EMP 所帶嘅能量可以搞到周圍過得到電嘅物體突然間出現強勁嘅電流同加熱，而呢點可以破壞電子架生入面嘅電路－所以 EMP 可以用嚟達到破壞敵軍嘅電子架生嘅效果。科幻故仔成日會講比起現實嘅 EMP 更先進更受控嘅 EMP 俾人攞嚟喺軍事上做干擾嘅用途。
*反衛星武器（anti-satellite weapon，ASAT）：指用嚟為咗軍事目的破壞或者阻礙人造衛星嘅武器－喺好多國家同地區，人造衛星都對通訊嚟講不可或缺，所以反衛星武器理論上能夠造到暫時封鎖敵方通訊等嘅效果。呢種武器到咗廿一世紀初經已成為現實，例如美國海軍就喺 2008 年 2 月 21 號用由一架船上射出嘅導彈破壞自身一個出咗故障嘅間諜衛星。
## 睇埋
*軍事科幻
## 攷
遙遠的她AMOUR

《**遙遠的她AMOUR**》係香港歌手張學友第二張粵語專輯，唱片製作人係歐丁玉，由寶麗金唱片公司製作，喺1986年1月5號出。

## 唱片反應
由於第一張專輯《Smile》喺香港大熱，令寶麗金唱片公司想栽培張學友，並將佢定位為公司內嘅主力主打新人，無論喺佢宣傳力度定係佢歌曲質量方面都被公司重視，令唱片嘅錄製過程一帆風順，加上佢自身嘅功底，喺唱片推出後，即刻做咗熱門，樂迷反映強烈。唱片嘅銷量媲美佢第一張專輯《Smile》，呢張專輯嘅銷量有35萬張（七白金）。

專輯入面有好多當時大熱，後來成為經典粵語流行音樂。其中有《月半彎》、《遙遠的她》、《Amour》等。

## 曲目

## 獎項
*1986年度十大勁歌金曲頒獎典禮
:*「十大勁歌金曲」：《遙遠的她》
*1986年度十大中文金曲頒獎典禮
:*「十大中文金曲」：《月半彎》
*1988年度香港金唱片頒獎典禮
:*「白金唱片」：《遙遠的她AMOUR》

## 參考
遙遠的她

《**遙遠的她**》係出自香港歌手張學友1985年所錄嘅唱片《遙遠的她AMOUR》入面嘅一首冠軍單曲，由寶麗金唱片公司首次喺1986年1月5號發行，監製係區丁玉。

## 獎
《遙遠的她》攞到1986年十大勁歌金曲，係當年唯一一首由新人歌手演唱從而入「十大勁歌金曲」嘅歌。
*1986年十大勁歌金曲
**勁歌第一季季選金曲
**十大勁歌金曲
柴田郡

**柴田郡**（，）係日本宮城縣嘅一個郡。

依家佢轄下有四個町：

* 大河原町
* 柴田町
* 村田町
*川崎町
遠田郡

**遠田郡**（，）係日本宮城縣嘅一個郡。

依家佢轄下嘅町有兩個：
* 涌谷町
* 美里町
美里町 (宮城)

**美里町**（，）係日本宮城縣遠田郡嘅一個町。響2006年由當時嘅小牛田町同埋南鄉町合併做美里町。
女川町

**女川町**（，）係日本宮城縣牡鹿郡嘅一個町。

## 歷史同埋重要性
女川町係響1926年（大正15年）建立，係牡鹿郡轄下唯一一個町。由於離全個宮城縣最深嘅湖女川灣好近，所以自古以嚟就有好多大船響爾度停泊，曾經重係大日本帝國海軍嘅重要基地之一。到依家都重係全縣重要嘅魚產地。而且，女川町重係響南三陸金華山國定公園嘅管轄範圍入面。

響2011年日本東北地震入面，女川町雖然話係因為有海嘯而受到好大影響，但係町內嘅女川核電廠就乜事都冇發生（連堆心熔毀都冇），佢嘅安全度響福島第一核電廠核災發生咗之後受到全日本人嘅高度關注。
雲妮絲維嘉

**雲妮絲維嘉**（，，）係美國一個女演員。

## 拍過嘅戲
*1994.   REALITY BITES  {不朽真情}
*1994.   8 SECONDS  {旋轉牛郎}
*1996.   JERRY MAGUIRE  {甜心先生}
*1997.   LIAR (DECEIVER)  {真騙子}
*1998.   ONE TRUE THING  {最愛是誰}
*1999.   BACHELOR, THE  {給我一口嫁}
*2000.   NURSE BETTY  {急救愛情狂}
*2000.   ME MYSELF AND IRENE  {愛情黐筋SHOW}
*2001.   BRIDGET JONES’S DIARY  {BJ單身日記}
*2002.   CHICAGO  {芝加哥}
*2002.   WHITE OLEANDER  {毒自美麗}
*2003.   DOWN WITH LOVE  {愛情唔上身}
*2003.   COLD MOUNTAIN  {亂世情天}
*2004.   BRIDGET JONES: THE EDGE OF REASON  {BJ單身日記：愛你不愛你}
*2005.   CINDERELLA MAN  {擊動深情}
*2006.   MISS POTTER  {波特小姐：比得兔的故事}
*2008.   LEATHERHEADS  {愛情決勝分}
*2009.   NEW IN TOWN  {緣份初到埗}
*2009.   CASE 39  {檔案39}
*2015.   QUEEN MIMI  {味咪皇后 (Netflix)}
*2016.   BRIDGET JONES’S BABY  {BJ 單身日記：生得啦BABY}
*2017.   SAME KIND OF DIFFERENT AS ME  {世界上的另一個你 (Netflix)}
*2019.   JUDY  {星夢女神：茱地嘉蘭}

## 拎

* 

類:美國女演員
沙恩曼特斯

**沙恩曼特斯**（，）係加拿大一個男歌手。

## 音樂專輯

* 2015年：*[[Handwritten (沙恩曼特斯唱碟)|Handwritten]]*
* 2016年：*[[Illuminate (沙恩曼特斯唱碟)|Illuminate]]*
* 2018年：*[[沙恩曼特斯 (唱碟)|沙恩曼特斯]]*
* 2020年：*[[Wonder (沙恩曼特斯唱碟)|Wonder]]*

## 出面網頁

* 
* 
* 
* 
* 
* 
* 
* 
* 

類:加拿大男歌手
奧緹華史賓莎

**奧緹華史賓莎**（，）係美國一名非裔女演員。

## 出面網頁

* 
* 
* 

類:美國電視演員‎
類:美國電影女演員‎
類:女配音員‎
參考

**參考**（，英文：Reference）係講緊兩樣嘢之間嘅關係，前一樣嘢畀人叫做「提及」（refer to）咗後者；而後面嗰樣畀前者提及嘅嘢就叫前者嘅指涉物（referent）。

## 睇埋
*參考文獻
東京俳優生活協同組合

**東京俳優生活協同組合**（簡稱**俳協**）係日本一間幾有歷史嘅聲優事務所，1960年5月創立。俳協係全日本唯一一間用「合作社」形式（即係配音員同埋經紀人一齊運營）嘅事務所。佢哋重會定期培養一班新配音員。而且，依家日本好多聲優事務所都係由俳協分拆出嚟。

## 旗下嘅配音員
### 男配音員

* 小林清志（俳協創辨人之一）
* 
* 
* 池田秀一
* 
* 
* 
* 
* 井口祐一
* 池田勝
* 
* 今村卓博
* 
* 
* 江越彬紀
* 今井耕二
* 海老塚久藏
* 淺川聰
* 
* 大峰順二
* 
* 
* 
* 
* 諏訪部順一
* 
* 梶原岳人
* 
* 
* 鈴木浩之
* 
* 
* 
* 菊地飛鳥
* 岸本功
* 北大輔
* 北澤力
* 
* 
* 
* 熊谷健太郎
* 
* 
* 
* 齋藤晃一
* 
* 
* 
* 
* 新堂陽斗
* 
* 
* 志賀麻登佳
* 細目昌宏
* 
* 
* 霜田龍秋
* 
* 
* 瀧谷將太
* 高橋和久
* 
* 內匠靖明
* 
* 武政直也
* 
* 津田英三
* 
* 遠近孝一
* 
* 寺下知輝
* 
* 西田雅一
* 
* 
* Bucky木場
* 
* 
* 
* 二又一成
* 
* 
* 三村直司
* 
* 
* 村上幹夫
* 
* 
* 
* 水口博史
* 村上龍太郎 
* 
* 
* 
* 
* 
* 山本寬
* 
* 
* 
* 
* 渡邊裕史
* 
* 
* 

### 女配音員

* 
* 
* 阿部光子
* 青山優子
* 秋津有希
* 
* 
* 池田昌子
* 石川綾乃
* 石川靜
* 石川美樹
* 石原綾乃
* 磯崎美穗
* 市原由美
* 
* 伊吹茅紘
* 
* 今渕仁音
* 岩戶瞳
* 
*  
* 
* 岡本芳子
* 岡本里香
* 
* 大出亞由美
* 大島由莉子
* 加藤佳代
* 金子智惠
* 佳穗成美
* 
* 
* 
* 奧村空
* 神田時枝
* 木內亞希子
* 木滑華子
* 木村珠莉
* 京田尚子
* 九川由梨奈
* 
* 
* 佐佐木望
* 
* 
* 小金澤篤子
* 
* 
* 
* 酒井美紀
* 
* 
* 佐藤素子
* 澤田澄代
* 
* 
* 反町有里
* 杉本優
* 
* 高田美羽
* 高橋夏生
* 竹原名央
* 竹本香壽美
* 田澤沙耶香
* 
* 田澤茉純
* 橘里咲
* 舘形祐子
* 田中惠美
* 
* 谷村慶子
* 種崎敦美
* 田野惠
* 田村奈央
* 塚田若乃
* 津木晃子
* 津島瑞穗
* 
* 寺澤美央
* 富永美衣奈
* 
* 
* 長島裕子
* 永峰遙
* 夏樹莉緒
* 
* 原島燈
* 久末絹代
* 
* 
* 長谷川洋子
* 林奈生子
* 萩原惠美子
* 
* 
* 村井每早
* 
* 
* 麻里奈
* 
* 星谷美緒
* 
* 皆川純子
* 
* 
* 森下來奈
* 
* 
* 
* 矢治美由紀
* 
* 矢野泰子
* 山川琴美
* 山崎真理惠
* 山崎倫子
* 山村響
* 山本祥代
* 
* 橫田弘美
* 吉井花子
* 吉田美穗
* 由口貴繪
* 若松汐美
* 和氣杏未
* 
* 渡邊早穗
* 
* 矢治美由紀
* 
* 高島雅羅

## 拎
* 東京俳優生活協同組合公式官網 
*
稱奇感

**稱奇感**（參見）係科幻相關討論上提及嘅概念，指緊一種感受，呢種感受源自突然接觸到新嘅資訊，從而了解到一啲自己前所未知嘅概念同諗頭。歐美嘅科幻界不時討論稱奇感。有好多科幻作家同評論家都認為，作得好嘅科幻作品會令讀者觀眾產生呢種感覺。

## 定義

**稱奇感**一詞係特指科幻創作上嘅概念。

有人將稱奇感一詞定義為：

有英文系教授就將稱奇感界定為：

美國遊戲設計師莊拉多夫將稱奇感界定為一種情感反應，讀者或者觀眾突然面對、理解、或者以新角度感知某個概念嘅時候，呢種情感反應就會出現。

## 睇埋
*好奇
*洞察
*暫停懷疑

## 文獻
對科幻相關內容有興趣嘅人士，仲可以摷以下嘅文獻嚟睇：

*Moskowitz, Sam (1974). *Immortal Storm: A History of Science Fiction Fandom*. New York: Hyperion Books.

## 引述
科幻研究

**科幻研究**（**science fiction studies**）泛指對科幻嘅研究，係喺廿世紀初興起嘅：一方面，創意寫作（creative writing）領域嘅人會有興趣研究科幻當中使用嘅橋段，好多時亦會學一啲相關科學領域嘅知識，等自己更加能夠寫出讀者會鍾意嘅科幻作品；但另一方面，文學同社會科學等領域嘅學者又會由唔同嘅角度剖析科幻以及科幻同科技、政治以及文化嘅關係。
管樂器

**管樂器**係一類靠吹奏發聲嘅樂器，結構上會用管嘅空氣震動發聲。管樂器根據材料可以分做銅管同木管兩大類。
大喇叭

**大喇叭**可以解做：

*大號嘅俗稱
*大支嘅喇叭或者銅管樂器
*大聲公嘅俗稱

## 睇埋
*小喇叭
長號

**長號**，又叫**伸縮號**，俗稱**伸縮喇叭**，係一種管樂器，特點係可以伸長縮短去改變音高。
圓號

**圓號**，又叫**法國號**，係一種管樂器，特點係吹管構成一個大圓形。

喺音樂史上，法國號象徵著獵人、森林等意象，長久以嚟已經係歐洲作曲家共有嘅手法。
巴鬆管

**巴鬆管**（好多時寫做**巴松管**），又叫**低音管**、**大管**，係一種管樂器，特點係構造呈U字形。

「巴鬆」本嚟係樂器英文名「Bassoon」嘅音譯，不過好多人將「鬆」、「松」兩隻字撈亂用，所以就寫做「巴松」，甚至連讀音都變埋。
科幻史

**科幻史**係指科幻嘅歷史。
## 起源
有學者認為，遠古時期嘅神話同文學當中經已有一啲類似現代科幻嘅橋段，例如公元 2 世紀嘅古希臘嘅文學創作入面有用到「角色去咗異世界」同外星生命等嘅橋段，不過當時嘅世界仲未有現代科學方法呢回事，所以未有好似現代科幻噉對科學發現作出推想嘅科幻作品。

一般認為，真正算係「科幻」嘅作品源自中世紀後幾個世紀嘅歐洲：17 至 18 世紀嘅歐洲正處於啟蒙時期（Age of Enlightenment）同科學革命（Scientific Revolution）嘅時代，歐洲人開始對科學哲學產生興趣，出現咗「要用科學方法探究自然」（而唔係好似中世紀歐洲噉，視教會為知識嘅主要來源）嘅思潮。例如英國哲學家培根（Francis Bacon）喺 1626 年寫咗本小說，想像一個人類靠科學發現新知識嘅未來社會，俾人指係最早期嘅科幻作品之一；而喺 18 世紀，小說成為咗一種受人認同嘅文學型式，英國作家瑪莉雪萊（Mary Shelley）喺 1818 年出嘅小說《科學怪人》（Frankenstein）等嘅作品為現代英文科幻文學奠定咗基礎。及後 19 世紀尾嘅著名科幻作家 H. G. 威爾斯（H. G. Wells）寫出咗《時光機》（The Time Machine）等嘅重要作品，佢創始咗時間旅行等多條廿一世紀科幻都仲用緊嘅橋，因而俾人稱為科幻界嘅莎士比亞。

## 廿世紀
廿世紀係科幻正式進入全盛嘅時代。隨住科學同科技嘅快速發展，西人愈嚟愈有興趣睇科幻：美國科幻雜誌《Amazing Stories》（粵文翻譯：驚人故仔）喺 1926 年成立，係人類史上第一本專登科幻故仔同講科幻嘢嘅雜誌；而及後嘅 1930 年代開始出現咗大量讚揚當代科技發展嘅科幻作品。同時，電影同電視等嘅媒體崛起，而呢啲媒體亦都有科幻作品。到咗 1950 年代，廿一世紀見到嘅主要科幻橋段都成嗮形－當時經已有太空歌劇型嘅作品，而且有作品喺度用人類進化、超級士兵同平行世界等嘅橋段；呢啲科幻橋段就算係喺廿一世紀初嘅科幻界都仲具有相當嘅影響力。數碼鬅客呢種科幻美學喺 1960 年代開始出現，並且喺 1980 年代由美國加拿大作家威廉吉森（William Gibson）嘅作品普及化。數碼鬅客嘅成功吸引到科幻作家仿傚同創造出蒸汽鬅客同柴油鬅客等嘅作品類型。另一方面，日本嘅媒體又喺廿世紀中同廿世紀尾興起，日本嘅創作者參考咗西人嘅作品，創出咗多部科幻作品，早期例子有 1954 年嘅科幻電影《哥斯拉》（Godzilla）。

西方同日本嘅科幻作品有好多都取得咗重大嘅成功，呢啲作品令科幻呢種體裁去勻全世界。到咗 2000 年，包括大中華地區在內嘅世界各地都有科幻愛好者同創作者，例如香港都有倪匡等嘅作家寫科幻。
## 睇埋
*奇幻史

## 攷
管風琴

**管風琴**係一種大型樂器，用送風設施送風吹響音管，再配合手拉嘅掣同雙手同雙腳彈嘅鍵盤去控制。管風琴被人認為係鍵盤樂器，但係其實主要係管樂器。舊式嘅管風琴要人手泵氣，新式嘅大型管風琴可以有機房用大型機器泵。

音管其實即係笛，而管風琴嘅高低音主要由管嘅長度決定，以中央 C（電子音樂叫 C₄）做例，八呎長嘅管對應正常嘅音高，用四呎長嘅管就會令彈出嘅音高八度，如此類推，用邊支管由拉掣控制，通常用多過一支管，一般人心目中嘅管風琴聲其實已經係會好多支管一齊用。管風琴嘅管主要係用鉛同錫嘅合金造，亦有啲管係木造。

管風琴可以有多過一個鍵盤，每個鍵盤獨立控掣唔同嘅一柞管，腳掣亦都係一個獨立嘅鍵盤，喺樂譜可以有一行係腳彈嘅部份，甚至可以有成段音樂淨係用腳彈。最早嘅管風琴並冇腳掣，腳掣係要到15世紀初先開始有。

同鋼琴唔同，管風琴嘅鍵盤並冇標準，啲拉掣亦都冇標準位，風琴師彈一個唔係彈慣嘅琴，往往要用一啲時間去熟習個琴。

## 攷
大號

**大號**，又叫**低音號**，俗稱**大喇叭**，係一種管樂器，體積大而音域低。
## 睇埋
*小號
TCP/IP

**TCP/IP**，又叫**互聯網協定套組**（**Internet protocol suite**），係互聯網嘅基礎通訊架構，包含傳輸控制協定（TCP）同互聯網協定（IP）兩組協定。
COBOL

**COBOL**，全名**通用商業語言**（**COmmon Business Oriented Language**），係最早出嘅標準化高階程式語言，1959年制定出嚟。
圖像用家介面

**圖像用家介面**（）係指用圖像顯示嘅電腦操作用家介面，相對於廿世紀中齋用文字嘅命令行介面。

## 基礎概念

俾用家透過圖像化嘅圖標或者聲訊號嚟同一件電子架生互動－即係用圖像化嘅方式（而唔係純文字同數字）向用家俾輸出，用到視窗同進度條等嘅控件（widget），而用家可以用滑鼠等嘅架生點擊畫面入面嘅物體同掣，並且靠噉嚟向部電腦俾輸入。圖像用家介面係喺廿世紀後半橛嗰陣興起嘅，俾人指係令到電腦大眾化嘅主因之一－因為圖像用家介面對一般人嚟講易用過打前嘅命令行介面好多。

廿一世紀最常見嗰種圖像用家介面（WIMP 風格）一般會有以下嘅子系統：
***輸入系統**：由滑鼠等嘅輸入架生接收訊號，知道「用家嘅指標（cursor）喺邊個位」等嘅資訊；
*視窗管理員（window manager）：控制啲視窗嘅位置同埋外形（例：知道用家個指標喺某個視窗上面，而且用家撳緊滑鼠左掣，表示個視窗嘅坐標可能要跟住改變）；
*視窗系統（windowing system）：負責按接收到嘅命令－包括咗「部電腦處於乜嘢狀態」嘅資訊（例：「指標喺邊個坐標」、「每個視窗應該喺邊個坐標」、「邊個視窗喺面邊個喺底」... 呀噉）－計出個熒幕上每一點要出乜嘢色，再將呢啲訊號傳俾熒幕，等個熒幕顯示出要顯示嘅畫面（可以睇埋電腦圖像）；
...等等。呢啲系統加埋一齊，就會顯示出一個有視窗（**W**indow；用嚟顯示檔案目錄同埋行緊嘅應用程式）、圖標（**I**con；顯示檔案目錄入面有邊啲檔案）、選單（**M**enu；顯示可能嘅命令同選項）同埋指標（**P**ointer；位置由滑鼠控制、可以攞嚟點擊啲嘢）嘅圖像用家介面。

喺初期，圖像用家介面嘅基礎其實唔係爾啲，而係比喻，即係將電腦入面嘅抽象物件比喻做現實中可能遇到嘅實物，再用圖標代表嗰種實物，令圖示喺感知上有明顯嘅承擔特質，所以易用。而選單就代表喺實物做嘅各種操作，所有唔可以用手勢代表嘅操作都喺選單，同樣令動作都有明顯嘅承擔特質。後來嘅介面出現咗用實物比喻唔到嘅圖標、操作唔喺選單、要做同現實無關嘅手勢等等冇明顯承擔特質嘅情況，圖像化介面淪為為咗圖像化而圖像化，令圖像化介面唔一定易明易用。

## 設計

## 睇埋
*事件驅動編程

## 引咗
輕觸式熒幕

**輕觸式熒幕**，又叫**觸控熒幕**，係可以喺熒幕面頭篤下就控制到嘅熒幕，2000年代之後隨住智能電話興起而普及化。
基因改造生物

**基因改造生物**（**Genetically Modified Organism**，**GMO**），係經基因工程去改變基因嘅生物，乜嘢係基因改造生物比較難好準確咁定義，首先乜嘢係基因工程先，GMO 最普通嘅定義：「冇經過自然繁殖有嘅基因重組（genetic reshuffling）而來嘅生物」。好多唔同嘅生物都可以基因改造，動物、植物、微生物都得。啲改嘅基因可以來自同一個物種、唔同嘅物種（transgenetic）、同一個界。亦可以將嗰種生物自己嘅基因強化（增加表達），令到佢停止表達（knockout genes）。亦可以加入全新嘅基因。

而家好多時用喺食物生產行業，改善產量同質素，不過唔係人人都接受到，所以有商家亦會用「非基因改造」宣傳。
莫斯科地下鐵

**莫斯科地下鐵**（**Моско́вский метрополите́н**）係俄羅斯莫斯科嘅地下鐵系統，1935年通車，係全歐洲最繁忙嘅地下鐵系統。
地平經度

**地平經度**（**Azimuth**）係地平坐標系統嘅角測量。方法係將由觀察者到目標點嘅向量垂直投影喺參考平面上，之後喺投影向量同喺參考平面上一個參考向量之間產生嘅角度，就係地平經度。
## 睇埋
*方位角（Bearing）
郵政

**郵政**係一套運輸信、明信片同包裹嘅系統，由政府營辦，而郵政運輸嘅過程叫**郵遞**；郵政運輸嘅嘢就統稱做**郵件**。
導航

**導航**（）係指導人由一笪地方去另一笪地方嘅技術，包括確定所處嘅位置，同埋搵最啱嘅路徑。

## 睇埋
*球面幾何
*探險
*偵察
乾草

**乾草**係經過收割、乾燥加工處理嘅草，可以用嚟做飼料，主要係畀馬同羊食。
星盤

**星盤**（**Astrolabe**）係古代天文測量儀器，可以用嚟定位，同埋預測主要天體嘅位置。
降落傘

**降落傘**係由人或者物品由高空跌落去後可以減速安全降落地面嘅架生，形狀似把大遮。

## 攷
二面質數

**二面體質數**系一種素數，無論喺七段顯示中讀攞時，其讀數仍然像系自己或另一個素數。方向（通常或上下顛倒）和表面（喺鏡子上實際顯示或反射）嘅關系。前幾個十進制二面體素數系:2, 5, 11, 101, 181, 1181, 1811, 18181, 108881, 110881, 118081, 120121, 121021, 121151, 150151, 151051, 151121, 180181, 180811, 181081 .

喺每個方向和表面組合上讀攞嘅最小二面體質數為120121，分別為121021（上下顛倒），151051（鏡像）和150151（上下顛倒和鏡像）。

無論方向或表面點樣，數字0、1和8都保持唔變（忽略時，數字1喺七段單元格嘅右側向左側郁嘅事實將被忽略）。當顛倒觀睇時，圖2和圖5保持相同，並喺鏡子中反射時變成彼此。喺可以處理十六進制嘅計算器嘅顯示中，d和b系彼此嘅反射（喺七段顯示十六進制表示中，b和d通常表示為小寫，而A，C ，E和F以大寫形式顯示。同樣，3將變為E反射，而A保持唔變，但A和E為偶數，則三個或A唔得用作第一個數字，因為反射數將為偶數。 盡管6和9彼此顛倒，但佢哋喺反映時唔系有效數字，至少喺任何數字系統袖珍計算器中都冇通常使用。（與筆跡數嘅情況一樣，數字系否系二面體嘅，無論系素數，復合數仲系其他數，都部分攞決於所使用嘅字體。喺手寫中，喺2處帶有循環嘅2表示）佢嘅基數可以系頻閃圖，以6表示，對於素數而言很少使用嘅數字；喺美元鈔票上使用嘅字符設計中，當5表示為7時，5反映為7。鏡子，而2則倒置為7。）

已知最大二面素數 10180054 + 8×(1058567−1)/9×1060744 + 1，由達倫·貝德威爾（Darren Bedwell）喺2009年發現，佢嘅長度為180,055位，並且可能系已知嘅最大嘅二面體質數 .

## 註
牽手 (張惠妹專輯)

《**牽手**》係臺灣歌手張惠妹出嘅第四張專輯。呢張專輯IFPI一個月認證紀錄79萬幾，台灣銷量累積有成110萬張。

## 曲目

## 音樂錄影帶

## 獎
入圍第10屆金曲獎最佳國語女演唱人獎

## 參考
林原惠

**林原惠**（）又叫**林原惠美**（日文：林原めぐみ） ，另一個藝名叫**恩典**，花名「惠小姐」（めぐさん） 、「惠姐」（めぐ姉）同埋「閣下」，係日本女配音員、歌手、DJ同作詞人，響東京都出世，隸屬自己開嘅事務所Woodpark Office。

代表作有盜夢偵探嘅紅辣椒、名偵探柯南嘅灰原哀、新世紀福音戰士嘅綾波麗、魔劍美神嘅莉娜・因巴斯、寵物小精靈嘅武藏同埋亂馬1/2嘅女版亂馬，係全日本公認嘅「聲優女王」。
## 名
對於佢嘅譯名，有**林原惠**同埋**林原惠美**兩個名。台灣統一譯做林原惠，而香港同中國大陸就係爾兩個名都通用。
## 屋企
林原惠有個比佢大九歲嘅大佬。而佢嘅老公到依家都重未對外公開，淨係知道佢嘅花名叫「あり」 ，同埋比佢細三歲，係個普通公務員。兩個人響2004年6月28號生咗個女，花名叫小小惠Jr・恩典。小小惠Jr・恩典間中都會出嚟做幕後配音。

## 拎
*林原惠嘅官網
我可以抱你嗎？愛人

《**我可以抱你嗎？愛人**》係臺灣歌手張惠妹出嘅第五張專輯。喺台灣出咗一個禮拜銷售量就破50萬張，之後台灣銷售累積有成118萬張，最後全亞洲銷售統計超過800萬張。

## 曲目

## 音樂錄影帶

## 發行版本
*第一刷
*妹力99演唱會護照版（兩種封面含第一刷舊版，共限量20000張，附贈演唱會搖滾區折價卷）
*妹力99凱旋歸來版（紙盒版，附送各地演唱會精彩寫真書  限量10000張）
*第二刷（封面都係護照版本嘅新封面）

## 獎
入圍第11屆金曲獎最佳國語女演唱人獎

## 參考
掟煲

**掟煲**（，英文：Break Up），又叫**分手**，係指一對打令結束佢哋嘅親密關係，但係如果呢段關係喺其中一方死咗之後先完嘅，噉就唔叫掟煲。而且，「掟煲」只係啱用喺男朋友同女朋友之間（情侶），唔可以用落經已結咗婚嘅人嗰度。

## 相關用詞
*如果有一方想挽救返段關係，就叫**箍煲**。
*如果掟煲之後兩個人嘅關係依然係糾纏得唔清唔楚，就叫**掟煲唔掟蓋**。